Washington sve osetljiviji na evropske kritike\n"Obaveze SAD prema Konvenciji protiv torture koja zabranjuje okrutno,\nnehumano i ponizavajuce postupanje obuhvataju americko osoblje ma\ngde se nalazilo, bilo u SAD ili van njih", rekla je Rice, tokom\nAdministracija americkog predsednika Georgea W. Busha\ndo sada je smatrala da konvencija vazi samo na americkoj teritoriji.\nGrupe za zastitu ljudskih prava optuzivale su SAD da koriste to kao\nizgovor da bi okrutno postupale prema zatvorenicima u zatvorima van\namericke teritorije, poput baza Avganistana i baze u zalivu\nGvantanamo, na Kubi.\nPostavlja se pitanje da li izjava Condoleezze Rice u Kijevu zaista znaci promenu americkog stava prema medjunarodnoj konvenciji o torturi, promenu koja je usledila nakon snaznog pritiska iz Evrope i americckog Kongresa.\nRobert McGeehan, ekspert za americku spoljnu politiku i bezbednost iz londonskog instituta Chatham House, u razgovoru sa kolegom Jeffrejem Donovanom, smatra da se nesto u Vasingtonu ipak menja.\n"Mislim da su drzavni sekretar Rice i, uopste, Bushova administracija u drugom mandatu mnogo osetljiviji na kritike svojih evropskih saveznika".\nIpak, nisu svi analiticari ubedjeni u to. John Sifton, iz njujorskog sedista Human Rights Watch-a, kaze za nas radio da je deo problema u tome kako Bushova administracija definise torturu.\nDok Amerika zvanicno zabranjuje torturu, administracija smatra da je dozvoljeno upotrebljavati ostre mere za koje tvrdi da ne predstavljaju toruturu.\nAmericki stav po ovom pitanju mogao bi postati pravno jasniji narednih dana. Naime, pred Kongresom se nalazi zakonski amandman koji je predlozio republikanski kongresmen John McCain, bivsi ratni zarobljenik.\nBushova administracia se do sada ostro suprotstavljala tom zakonu, koji je vec usvojen u Senatu i prema nekim izvestajima, pregovara sa McCainom o detaljima tog amandmana.\nSifton kaze da ce od ishoda tih razgovora zavisiti stav Vasingtona prema ovom osetljivom pitanju.\n"McCainov amandman odnosi se na osoblje i u Americi i van Amerike, na sve zatvorenike, bez ozbira na njihovu nacionalnost, na to gde se i pod kojim okolnostima nalazili. Ako se taj amandman prihvati, kaze Sifton, on se kasnije ne moze menjati niti izbegavati".\nU medjuvremenu se ocekuje da ce Condoleezza Rice biti izlozena dodatnim evropskim pritiscima, u nastavku svoje turneje, u okviru koje ce se sresti sa zvanicnicima NATO-a u Briselu.


Produženi boravak podrazumeva pratnju dece od i do škole u dve smene, tokom radnog vremena roditelja. Program se odvija u prijatnom ambijentu sa baštom a pod stalnim nadzorom stručnog osoblja. Svakom detetu je obezbedjen ručak u okviru boravka.\nRAD NA NASTAVNOM GRADIVU\nVreme provedeno u boravku koristimo za izradu domaćih zadataka i pripremu za kontrolne i pismene zadatke, kako bi vreme kod kuće bilo slobodno za druge porodične aktivnosti. Rad u malim grupama omogućava nam da posvetimo pažnju svakom detetu i pružimo pomoć tamo gde je najpotrebnije.\nRaznovrsan program radionica omogućava deci da razviju svoje likovne, muzičke, glumačke i druge kreativne sposobnosti i talente.\nNastojimo da prenesemo deci ljubav prema prirodi i zdravom životu. Redovne sportsko-rekreativne aktivnosti odvijaju se u bašti našeg prostora, kao i u obližnjem sportskom centru Olimp i Zvezdarskoj šumi.\nU saradnji sa roditeljima organizujemo fakultativne izlete, obilaske i posete muzejima, bioskopima i kulturnim i prirodnim znamenitostima našeg grada.\nU okviru redovnog programa odvajamo vreme, da kroz igru i druženje učimo i usavršavamo engleski jezik. Osim ovih redovnih aktivnosti organizujemo i grupne i indivudalne časove stranog jezika sa profesorima.\nGalapagos produženi boravak podrazumeva:\nNaš odlazak po decu (popodnevna školska smena) ili dovođenje dece od strane roditelja, staratelja (prepodnevna školska smena) u prostorije našeg boravka.\nRučak obezbeđen putem renomirane ketering službe.\nRad sa učiteljem, pomoć prilikom rada domaćih zadataka, pomoć u razumevanju školskog gradiva uz korišćenje savremenog materijala,\nSlobodno vreme za igru i izlazak u naše dvorište.\nČasovi stranih jezika po našim programima, a na osnovu uzrasta i prethodnog znanja deteta.


Ko (ne)smije da pruži ruku Putinu - Prnjavorski informativni portal\nKo (ne)smije da pruži ruku Putinu\nBy redakcija 6 Juna, 2014\nPravi cilj dolaska predsjednika SAD Barak Obame u Pariz nije proslava ”Dana D”, već veliki pritisak na saveznike da izoluju Rusiju – zato Obama ne želi susret sa Putinom i insitira da Francuska i Britanija sasvim zaoštre odnose sa Moskvom, navode analitički portali.\nTokom večere sa francuskim predsjednikom Olandom, Obama mu je jasno predočio da SAD, možda, neće spašavati francusku banke “BNP Paribas SA” od potencijalne kazne u iznosu od čak deset milijardi dolara.\nFrancuskoj banci prijeti ogromna kazna zbog poslovanja sa zemljama koje su pod sankcijama (koje su tražile SAD), uključujući Iran, Kubu i Sudan.\nTo znači da, ukoliko Francuska zaista proda dva ratna broda tipa “Mistral” Rusiji, može biti suočena sa gnjevom Vašingtona.\nFrancuske diplomate tvrde da je u pariskom restoranu, gdje su večerali, Obama naglasio kako bi prodaja brodova tipa Mistral “nagradila opasno ponašanje Rusije”, dok je Oland konstatovao da se prema “BNP banci” djeluje suviše oštro.\nDiplomate navode da je nakon toga Oland otišao na večeru sa Putinom i da je to bio mnogo srdačniji sastanak.\nČak su se javno i rukovali, za razliku od britanskog premijera Kameruna koji je pred navinaraima imao hladan pozdrav sa Putinom, da bi se, kako tvrde upućeni, iza zatvorenih vrata, ipak, rukovao da ruskim predsjednikom.\nAnalitički portali ocjenjuju da Kamerun nije želio da izaziva gnjev američkih kolega i potsjećaju da London slijedi oštru retoriku Vašingtona prema Rusiji.\nOdijanje Obame da se vidi sa Putinom analitičari objašnjavaju namjerom da se pošalje poruka (pro-američkoj) javnosti: “Putin je zao, ne zaslužuje susret sa američkim predsjednikom”.\nOvo je odličan primjer ideologije “američke izuzetnosti” u praksi – navode portali. Obama traži od Evrope da potpuno prekine sve odnose s Rusijom i da se počne pripremati za kupovinu velike količine američkog plina iz škriljaca.\nAnalitičari procjenjuju da je Putinova namjera da pokuša da uvjeri Evropu da je ovo ključni trenutak kada bi trebalo da traži neutralniju politiku i da povede veću brigu o svojim nacionalnim interesima te da se odupre američkim pritiscima koji imaju za cilj raskol Rusije i Evrope. Izvor: srna\nGolu djevojku tjerale u hladnu Usoru?\nOvom policijskom automobilu ne možete pobjeći!


Za letove iz Niša dali 1,8 miliona evra\nSubvencionisanje letova “Vind džeta” i “Montenegro erlajnza” sa niškog civilnog aerodroma u ovoj godini gradski budžet je koštalo oko 1,8 miliona evra. Uprkos enormnim sredstvima koja su utrošena, Gradsko veće je efekte projekta nazvanog „Povećanje konkurentnosti civilnog aerodroma ‘Konstantin Veliki’” ocenilo uspešnim i juče odobrilo još 65 miliona dinara za nastavak subvencionisanja crnogorskog prevoznika do marta 2011. godine.\nAerodrom zaradio 27 miliona dinara\nItalijanskom lou kost prevozniku „Vind džet”, koji je 10 meseci leteo na liniji Niš-Forli, plaćeno je oko 1,106 miliona evra, dok se u gradsku kasu od prodaje karata vratilo oko 20 miliona dinara, što znači da je subvencija koštala budžet oko 900.000 evra.\nGrad je u letelicama „Vind džeta”, sa kojim je 15. oktobra (dva meseca pre roka) sporazumno raskinut ugovor, zakupljivao po 100 mesta, avioni su zimi leteli jednom, a leti dva puta nedeljno, a prihod od prodaje karata je išao u gradsku kasu.\n„Vind džet” je ostvario 69 letova na liniji Niš-Forli-Niš i prevezao 5.808 putnika, odnosno u proseku 42 putnika po letu. „Montenegro erlajnzu”, koji od kraja februara ove godine leti iz Niša preko Podgorice do desetak destinacija u Evropi svakoga dana, plaćeno je do sada 613.000 evra, a duguje im se još oko 35 miliona dinara, tako da ova subvencija do sada budžet košta oko 900.000 evra.\nU avionima „Montenegro erlajnza” grad je plaćao razliku ukoliko se proda manje od 40 karata do krajnje destinacije u Evropi. Ostvarena su 242 leta i prevezeno je 14.480 putnika. Na liniji do Podgorice u proseku je bilo 30 putnika, ali su mediji i javnost ostali uskraćeni za informaciju koliko je prosečno bilo putnika na linijama ka krajnjim evropskim destinacijama, za šta grad plaća razliku ukoliko je broj prodatih karata manji od 40.\nGradski većnik Boban Mihajlović kaže da je postignut opšti cilj projekta, a to je „unapređenje konkurentnosti Aerodroma ‘Konstantin Veliki’ i valorizacija razvojnih potencijala grada Niša i regiona jugoistočne Srbije”.\n- Neophodno je naglasiti da cilj projekta nije bio da Niš kao finansijer ostvari prihode i dobit, već da se ulaže u povećanje konkurentnosti aerodroma i teritorije koja bi u perspektivi mogla da omogući manje donacije, redovniji, kvalitetniji i obimniji avio-saobraćaj, razvoj turizma, unapređenje kvaliteta života građanima kroz korišćenje letova iz Niša, internacionalizaciju lokalne privrede, privlačenje novih investitora... - kaže Mihajlović, koji je bio i na čelu radne grupe zadužene da sačini izveštaj o sprovođenju ovog projekta.\nOn dodaje da su neki ciljevi ostvareni direktno, dok će za druge biti potrebno vreme da bi se videli njihovi efekti. Jedan od direktno ostvarenih ciljeva, po njegovim rečima, jeste povećanje broja putnika i prihoda koji je ostvario aerodrom sa kojeg pre godinu dana nije bilo letova nakon povlačenja „Jata”.\n- Broj putnika u ovoj godini biće jedan od četiri najbolja rezultata u istoriji niškog aerodroma. Od situacije da nije bilo letova, nakon godinu dana imamo dnevne linije ka više evropskih gradova. Takođe, aerodrom je ostvario prihod od oko 27 miliona dinara, što je u odnosu na prošlu godinu povećanje oko 60 odsto u ukupnim prihodima od osnovne delatnosti. Osim toga, koristi od letova imao je i NIS, koji je prihodovao oko 15.000 evra od prodaje goriva. Ostvareni su i drugi specifični ciljevi projekta: povećano je interesovanje avio-kompanija za korišćenje usluga aerodroma, povećani su prihodi od turizma u gradu, broj turista, turistički promet i učešće stranih turista - naveo je Mihajlović.\nPo njegovim rečima, važno je nastaviti promociju niškog aerodroma jer broj putnika raste, što će doprineti da se smanje subvencije u narednoj godini.\nTakođe, postojanje niškog aerodroma je razvojna šansa ne samo Niša nego celog regiona, pa bi i ostale opštine trebalo uključiti u ovaj projekat.\nGradonačelnik Niša Miloš Simonović rekao je da će 100 miliona dinara, koje je niški aerodrom dobio na zajam od beogradskog aerodroma, biti iskorišćeni za poboljšanje finansijske likvidnosti preduzeća, a da je kod NIP-a konkurisano za sredstva za dalje opremanje aerodroma.\nInače, linija Niš-Podgorica od utorka uveče ponovo je normalizovana posle šest dana pauze, nakon otklanjanja kvara na uređajima za sletanje u kontroli leta.


Izvoz iz naše zemlje u januaru i februaru povećan za 14,2 % u odnosu na isti period prethodne godine -\nU razdoblju I-II 2017. godine izvoz je iznosio 1 milijardu 543 milijuna KM, što je za 14,2 % više nego u istom razdoblju 2016. godine, dok je uvoz iznosio 2 milijarde 407 milijuna KM, što je za 11,5 % više nego u istom razdoblju prethodne godine.\nPokrivenost uvoza izvozom je iznosila 64,1 %, dok je vanjskotrgovinski robni deficit iznosio 864 milijuna KM.\nIzvoz u zemlje CEFTA je iznosio 211 milijuna KM, što je za 36,7 % više nego u istom razdoblju 2016. godine, dok je uvoz iznosio 273 milijuna KM, što je za 2,5 % više nego u istom razdoblju prethodne godine. Pokrivenost uvoza izvozom je iznosila 77,5 %.\nIzvoz u zemlje EU je iznosio 1 milijardu 150 milijuna KM, što je za 10,7 % više nego u istom razdoblju 2016. godine, dok je uvoz iznosio 1 milijardu 440 milijuna KM, što je za 8 % više nego u istom razdoblju prethodne godine. Pokrivenost uvoza izvozom je iznosila 79,8 % – objavila je Agencije za statistiku Bosne i Hercegovine.\nPrevious Novi turističko-poslovni magazin “Visit B&H“\nNext Trideset studenata prestižnog ‘Yale Univerziteta’ posjetilo kompaniju ‘Bosnalijek’


Skok iznosa kredita i depozita u BiH\n21.10.2014. / 6:20\nBANJALUKA, U BiH je u prvih osam mjeseci ove godine zabilježen snažan trend rasta depozita od 9,5 odsto, dok su istovremeno krediti porasli za 3,5 odsto, pokazuju posljednji podaci analize Direkcije za ekonomsko planiranje (DEP) BiH.\nSumarno posmatrano, ovo znači da ukupni depoziti u BiH sada iznose 15,1 milijardu KM, a krediti 16,7 milijardi KM.\nKada se posmatra struktura depozita, na novac koji čuva stanovništvo otpada više od pola ovog iznosa, odnosno 8,8 milijardi KM, a ovi depoziti su zabilježili rast 9,5 odsto. Depoziti privrede drugi su po veličini učešća u ukupnim depozitima i u posmatranom periodu su iznosili 3,5 milijardi KM. Nakon njih slijede depoziti sektora opšte vlade s 1,6 milijardi KM, te depoziti ostalih sektora s 1,3 milijarde KM\nNajveće učešće u ukupnim kreditima imaju krediti plasirani sektoru privrede 49,4 odsto i krediti plasirani sektoru stanovništva 44 odsto.\nStručnjaci ipak smatraju da se skok depozita ne može ocijeniti kao pozitivan zbog toga što on u vladajućim kriznim ekonomskim uslovima znači da se novac čuva i da nikome ne pada na pamet da sada investira.\nZoran Pavlović, ekonomski analitičar, ocijenio je da je do rasta depozita došlo zbog toga što se ljudi boje situacije koja ih očekuje u budućnosti.\n“Upravo zbog toga, ko god je u mogućnosti da štedi to čini. Svi čuvaju novac za crne dane”, rekao je Pavlović. On je konstatovao da je ovakav trend nastavljen zbog sveprisutne ekonomske nesigurnosti u cijeloj BiH, naročito sada, u izbornom vremenu.\n“Ovolika neizvjesnost je izuzetno pogubna i za privredu i za građane. Sadašnje povećanje štednje, odnosno depozita, obrnuto je korisno za jednu državu jer čuvanje i neulaganje novca predstavlja problem i znači da od novog zapošljavanja nema ništa” , rekao je on. Pavlović ističe da je proporcija prema kojoj se krediti plasirani građanstvu i privredi gotovo nalaze u razmjeri pola-pola loša.\n“U privredu bi trebalo biti plasirano daleko više kredita u odnosu na stanovništvo, jer je ona ta koja stvara novu vrijednost. Opet, kada su u pitanju krediti stanovništva, kod nas oni se zbog neimaštine troše na loš način, odnosno za finansiranje svakodnevnih životnih potreba”, rekao je on.\nIvan Vlaho, direktor UniCredit banke iz Mostara, potvrdio je da nije lako povjerovati u to da depoziti stanovništva u tolikoj mjeri rastu u zemlji koja je toliko siromašna.\n“Građani više uopšte ne troše tamo gdje ne moraju i u svakoj mogućoj mjeri štede”, rekao je Vlaho. On je dodao i to da uprkos činjenici da su bankari pokušali aktivirati privredu kroz smanjenje kamata, koje su sada niže nego ikada, u konačnici nije došlo do njenog značajnijeg pokretanja.\n“Tržišni optimizam nije na potrebnoj razini da bi se poduzetnici lako odlučili na ulaganja”, rekao je on i dodao da je neophodno da vlasti stvore stvarne preduslove za investicijske projekte. Nezavisne novine


Avion Solarni impuls\nŠvajcarski avanturista Bertran Pikar pokušava da ostvari prvi interkontinentalni let solarnim avionom\nŠvajcarski avanturista Bertran Pikar leti avionom na solarni pogon između Južne Evrope i Severne Afrike u pokušaju da ostvari prvi interkontinentalni let avionom tog tipa.\nPikar je rano jutros poleteo iz Madrida, avionom nazvanim Solarni impuls, na put od 2500 kilometara do marokanske prestonice Rabata. Nekoliko sati kasnije on se našao iznad Gibraltara leteći na visini od 7200 metara. Sletanje se predviđa za 9 uveče po lokalnom vremenu.\nSolarni impuls ima raspon krila od 63 metra, a njihova površina pokrivena je sa 12 hiljada solarnih ćelija koje pokreću 4 električna motora od po samo 10 konjskih snaga. Uprkos veličini avion nije teži od prosečnog porodičnog automobila, a ima mesta samo za pilota.\nU razgovoru za Glas Amerike, dok je leteo iznad Španije, Pikar je rekao da mu je cilj da promeni gledišta ljudi o obnovljivim izvorima energije, odnosno da pokaže da se oni mogu koristiti ne samo za pogon aviona već i automobila i uređaja kao što su klima aparati.\nOrganizatori su odabrali Maroko kao odredište leta kako bi istakli planove te zemlje da sagradi najveću u svetu solarnu elektranu. Pikar je rekao da će ta elektrana doneti poslove i učiniti Maroko manje zavisnim od fosilnih goriva.\nLet od Madrida do Rabata takođe je proba za mnogo duži let oko sveta, predviđen za 2014. godinu. U tu svrhu Pikar i njegov tim grade drugi, veći avion, sa nepromočivim krilima koji će moći da leti po kiši i ostane u vazduhu pet do šest dana.\nSolarni impuls ušao je u istoriju 2010. godine kao prvi solarni avion sa pilotom koji je ostao u vazduhu 24 sata.\nKorisnici interneta mogu da prate let aviona u realnom vremenu preko kamere postavljene u njemu, na adresi www.solarimpulse.com.


Helikopter OS BiH angažovan na gašenju požara u općini Drvar – In reformator\nHelikopter OS BiH angažovan na gašenju požara u općini Drvar\nAugust 31, 2017 Urednik 979 Views drvar, helikopter, oružane snage, Požar\nNa osnovu ukazane potrebe danas u ranim jutarnjim satima angažovan je helikopter Oružanih snaga BiH na pružanju pomoći civilnim strukturama u gašenju požara na lokalitetu općine Drvar, prenosi Anadolu Agency (AA).\nI u srijedu pripadnici OS BiH su aktivan doprinos dali na gašenju požara u općinama Gacko, Bileća i Drvar. Djelujući na područjima zahvaćenim požarom, helikopteri OS BiH su ostvarili 3,4 sata naleta pri čemu je izbačeno više od 32,5 tone vode.\nOružane snaga BiH će i dalje pružati potrebnu pomoć u skladu sa zahtjevima civilnih struktura vlasti i određivanjem prioriteta na požarištima.\n← U Stockholmu policajac napadnut nožem, napadač uhapšen\nU džamijama širom BiH klanjan bajram-namaz →


BEST – prilike za usavršavanje za studente širom Srbije | Mladi 018\n← Kurt Cobain: I’m not gonna crack\nVolontirati srcem →\n23. februara 2011. · 4:31 pm\nBEST – prilike za usavršavanje za studente širom Srbije\nBEST (Udruženje studenata tehnike Evrope, eng. Board of European Students of Technology) je organizacija studenata tehnike, tehnologije i prirodnih nauka koja postoji od 1989. godine. Kroz svoje delatnosti – stručne kurseve, inženjerska takmičenja i sajmove zapošljavanja – studentima omogućava mobilnost, stručno usavršavanje i započinjanje karijere u struci. Broji 3000 članova-volontera sa 89 univerziteta iz 30 zemalja, a aktivnostima koje organizuje direktno utiče na milion studenata. Ova organizacija radi na stvaranju kvalitetnih veza između studenata, univerziteta i komanija, unapređujući sistem komunikacije i stvarajući sistem koji se uspešno razvija.\nPIŠE Marija Stanojević, studentkinja elektrotehnike\nU Srbiji ova organizacija ima tri Lokalne grupe na Univerzitetima u Beogradu, Nišu i Novom Sadu. Realizacijom različitih projekata na nivou Univerziteta, Srbije i Evrope ove lokalne grupe rade na unpređenju studenata kroz sktručne, sajmove poslova i ineženjerska takmičenja.\nSledeći projekat na kome sve grupe rade je lokalno inženjersko takmičenje koje će se održati u svakom od ovih gradova u toku marta. Takmičenje je namenjeno studentima tehničko-tehnoloških i prirodno-matematičkih fakulteta, koji se mogu prijaviti individualno ili u okviru već oformljenog tima od četiri člana. Ekipe stavljaju na probu svoja znanja iz oblasti tehnike, kao i timski rad, inovativnost, komunikaciju i kreativnost u jednoj od dve kategorije – timski dizajn (team design) ili studija slučaja (case study), a zahtevi takmičenja definišu se tako da ne favorizuju nijedan obrazovni profil.\nTimski dizajn (Team Design) predstavlja jedno od najpopularnijih i najkreativnijih studentskih takmičenja i podrazumeva rešavanje nekog inženjerskog problema konstruisanjem fizičke sprave koja vrši zadatu funkciju (dizalica, katapult, letelica…). Krajnji proizvod ovog dela takmičenja je model koji po performansama, izgledu i materijalizaciji podržava zahteve, pravila i smernice zadatka samog takmičenja. Studija slučaja (Case Study) omogućava studentima da kroz rešavanje i prezentovanje rešenja određenog tehničko-mendadžerskog problema, testiraju svoje znanje, iskustvo, veštine, originalnost i inovativnost.\nLokalno inženjersko takmičenje BelgradeLEC će se održati 12. marta 2011. godine na Mašinskom fakultetu u Beogradu sa početkom u 10h. Na ovo takmičenje mogu se prijaviti učesnici sa Univerziteta u Beogradu preko sajta lec.best.rs do 6. marta. BEST Beograd trenutno radi i na projektu 29. Generalne skupštine koji je najveći događaj u BEST na nivou Evrope i održaće se u aprilu u Srbiji. Više informacija o lokalnoj grupi u Beogradu možete videti na http://www.best.rs.\nU Nišu će se lokalno inženjersko takmičenje održati krajem marta, a informacije o prijavljivanju i tačnom datumu i lokalnoj grupi BEST Niš nalaze se na sajtu http://www.best.eu.org/nis. Od 21. do 27. februara, u okviru Kulturne razmene koju organizuju lokalne BEST grupe iz Niša, Upsale (Švedska) i Hanije (Grčka) u Niš dolazi 30 studenata iz Upsale i Hanije da se upoznaju sa našim članovima, ljudima, gradom, kulturom, običajima i prirodnim lepotama. Sredinom leta lokalna grupa BEST Niš organizovaće akademski letnji kurs.\nU martu se održava i lokalno inženjersko takmičenje u Novom Sadu za studente tog Univerziteta. Pored toga lokalna grupa Novi Sad u maju organizuje stručni seminr na temu novih tehnologija u prehrambenoj industriji, pod nazivom MEET WHAT YOU EAT. U nastavku godine planiraju Kulturnu razmenu studenata i razne radionice i seminare za studete Univerziteta u Novom Sadu. Informacije o njihovom radu i daljim projektima mogu se naći na sajtu http://www.bestns.org.rs/spc2011.html.\nOve lokalne grupe zajedno teže da stvore kvalitetnije mlade ljude i studente, a njihovi članovi rade na veoma zanimljivim projektima usavršavajući se, putujući i družeći se. Pored toga, oni organizuju mnoge projekte u koje uključuju svoje kolege sa celog Univerziteta i iz Evrope pružajući im mogućnost za usavršavanje, ali i mogućnost da osete ono što ove grupe zovu BEST spirit, a u to spadaju: pozitivan duh, razmena znanja i kultura i druženje širom Evrope.


AMS Osiguranje- zaključite polisu osiguranja domaćinstva online – Osiguranje-Novosti\nPosted on May 31, 2021 by Tamara\nSigurnost je jedan od najvažnijih faktora u životu svakog pojedinca i bez sumnje svakome od nas je važno da zaštiti sebe i svoje bližnje. AMS Osiguranje misli na vas, te vam zato u okviru svoje ponude nudimo proizvod osiguranja pokretne i nepokretne imovine, gde je osiguranje domaćinstva jedno od najčešće zaključivanih vrsta osiguranja imovine.\nStan ili kuća su bez sumnje najvrednija stvar, za čije opremanje ili kupovinu je potrebno uložiti ogromnu količinu truda i novca i zato nemojte da dozvolite da vam nepredviđeni događaji pokvare uživanje u krugu najmilijih i osigurajte se na vreme. AMS Osiguranje omogućilo vam je da ugovorite osiguranje domaćinstva brzo, lako i jednostavno online na sajtu webshop.ams.co.rs. U samo nekoliko klikova, zaključivanjem polise osiguranja domaćinstva, osiguraćete svoj dom od brojnih rizika, kao što su požar, izliv vode iz instalacija, vremenske nepogode, provalne krađe i mnogih drugih, u skladu sa uslovima osiguranja.\nUz polisu osiguranja domaćinstva u AMS Osiguranju, troškove nastale štete ne morate da snosite sami, dok ste istovremeno pokriveni i od troškova koji mogu nastati u slučaju da nezgoda u vašoj kući ili stanu nanese štetu komšijama. Premija osiguranja domaćinstva se utvrđuje u zavisnosti od kvadrature i starosti građevinskog objekta koji osiguravate. Predlažemo da brigu o vašem domu prepustite stručnom timu AMS Osiguranja jer nama je osiguranik na prvom mestu, a nakon višegodišnjeg iskustva možemo da se pohvalimo brzom i efikasnom isplatom šteta i izuzetno povoljnim uslovima.\nUkoliko želite detaljnije da se informišete o uslugama AMS Osiguranja pozovite 0800-009-009 ili se informišite na Internet prezentaciji webshop.ams.co.rs.\nPrevious PostPrevious Osiguranje vodnih transportnih rizika u Srbiji\nNext PostNext Potrebno veće pokriće, povoljnija cena


Vukanović je govorio koliko je pogubna politika SNSD-a, kazavši kako je Milorad Dodik uništio Republiku Srpsku, narod i društvo, više nego epidemije kuge kroz istoriju\nNarodni poslanik Nebojša Vukanović na sjednici Narodne skupštine RS-a održao je još jedan kritički govor usmjeren ka aktuelnoj vlasti u entitetu.\n„Ovo je mafijaški i nakaradni sistem, sve se dogovara u četiri oka i samo gledate kako ćete kroz lažne investicije opljačkati narod. Sve ste uništili, kuga vam nije ravna, gori ste od ijednog okupatora u prošlosti. Nađite mi jednu firmu koja posluje pozitivno…“, kazao je Vukanović.\nKompletno izlaganje možete pogledati u priloženom videu.\n#narodna skupština rs#u fokusu#Nebojša Vukanović


Sokolac /U toku velika potraga za Nadom Dobrilović / Radio Sarajevo\nFoto: MUP RS/Nada Dobrilović\nSokolac / U toku velika potraga za Nadom Dobrilović\n05. 08. 2020. u 08:09:00 Srna\nSokolačka policija saopćila je da će danas u saradnji sa pripadnicima civilne zaštite krenuti u opširnu potragu za Nadom Dobrilović (68) iz sela Mandra, kod Sokolovića, čiji je nestanak prijavljen u nedjelju, 2. augusta.\nIz Policijske stanice Sokolac pozivaju i lokalno stanovništvo da se od 8 sati priključi potrazi za nestalom osobom.\nU saopćenju se navodi da se, prema prijavi člana porodice, Nada Dobrilović udaljila od kuće u selu Mandra u nepoznatom pravcu i da od tada nemaju informacije od njoj.\nNačelnik opštine Sokolac Milovan Bjelica rekao je da je u ponedjeljak, 3. augusta, u akciji potrage i pretresa terena uz upotrebu dronova učestvovalo 20 policajaca, 10 pripadnika civilne zaštite i nekoliko mještana sela Mandra i da nije nađen nikakav trag.\nTagovi: potraga Sokolac policija nestala osoba Nada Dobrilović BiH\nSokolac / Nestala žena u BiH, policija moli građane za pomoć\nSarajevo / Okrugli sto: Parlamentarci razgovarali o sukobu interesa u BiH\nFHMZ / Danas u BiH oblačno sa pljuskovima: Evo kakvo nas vrijeme očekuje do petka


Babiš: Da jasno kažemo šta će biti sa Zapadnim Balkanom\n► Babiš: Da jasno kažemo šta će biti sa Zapadnim Balkanom\nČeški premijer Andrej Babiš predstavio je danas u Berlinu nemačkoj kancelarki Angeli Merkel svoj globalni plan za borbu protiv nelegalne migracije i tražio da se jasno kaže šta će biti sa Zapadnim Balkanom.\n"Mi smo aktivni u Evropi. Mi apelujemo da Evropa definiše šengenski prostor. Da jasno kažemo šta će biti sa Zapadnim Balkanom gde ćemo braniti evropski kontinent. Kod nas se novinari smeju kada govorim o seocetu Asteriksa i Obeliksa, ali Žak Delor je još pre 30 godina govorio o unutrašnjem tržištu", kazao je Babiš na konferenciji za novinare u Berlinu nakon razgovora sa Merkelovom.\nBabiš je svoje ideje da se nelegalna migracija zaustavi tako što će se preseći lanac krijumčara ljudi, sprečiti brodovi s migrantima da uopšte isplove, pomoći zemljama porekla u Africi i na Bliskom istoku da ljudi iz njih ne moraju da beže, ilustrovao tako što je Evropsku uniju predstavio kao selo Asteriksa i Obeliksa iz popularnog stripa u kome se svi Gali slobodno kreću, sarađuju, ali njihovo selo, u ovom slučaju Evropa, zaštićeno je plotom koji svi zajedno i solidarno brane.\n"Mislim da se slažemo oko migracije, kako da je rešavamo. Nema sloge oko preraspodele ljudi sa brodova, zato što ja mislim da bi to trebalo da rešavamo drugačije. Češka je solidarna. Pokazivao sam i mapu zemalja gde Češka pomaže. Od 2015. godine smo dali 100 miliona evra u razne zemlje, poslali 1.650 eksperata, lečili smo u projektu MEDEVAK 2.500 pacijenata", kazao je Babiš.\nČeški premijer je rekao, međutim, da njegova zemlja insistira da svako ko dolazi da radi, svaki migrant koji zemlji jesu potrebni zbog niske stope nezaposlenosti, mora da ima radnu vizu.\nNemačka kancelarka je rekla da sarađuje s češkim kolegom uz veliko uzajamno poverenje i da se ne isključuje da imaju različita mišljenja, pre svega oko određivanja kvota.\n"Češka se nije složila ali tu se od tog vremena mnogo promenilo. Broj izbeglica koji stižu se osetno smanjio i sada je problem u tome da ne možemo da Italiju prepustimo samoj sebi ako vode Libije napusti neki brod. Ne možemo da kažemo da Italija u tome ostane sama", kazala je ona na konferenciji za novinare.\nMerkel je rekla da se stavovi s Babišem razilaze kada su u pitanju ljudi kojima je zaista potrebna pomoć, ali da postoji sloga oko pomoći da se reše koreni izbegličke krize i borbe protiv krijumčara migranata.\nNemačka kancelarka je dodala na kraju konferencije za novinare da se slaže oko značaja koji za EU ima Zapadni Balkan i da je zato zemljama regiona data jasna perspektiva ulaska u EU.\nBabiša su u Berlinu inače dočekali i češki demonstranti, grupa od oko 40 ljudi, koji su zviždanje i uzvike "Babiš lažov", "Babiš lopov", "Babiš sramota Evrope", "Babiša u zatvor" prekinuli samo tokom sviranja nemačke i češke himne


Stigla ponuda za Miralema Pjanića od 70 miliona eura! – t-portal\nStigla ponuda za Miralema Pjanića od 70 miliona eura!\nReal Madrid očekuje velika aktivnost na transfer pijaci. Nakon razočaravajuće sezone Zinedine Zidane ima zadatak vratiti “kraljevski klub” na stare staze slave, među ozbiljne kandidate za najveće trofeje u sezoni, a za takvo nešto trebat će i prodrmati igrački kadar.\nNema sumnje da su pred francuskim stručnjakom pune ruke posla, a kako se bliži kraj sezone, tako se sve više u španskim medijima špekuliše o fudbalerima koji bi mogli stići na Santiago Bernabeu.\nIako se pretežno mogu vidjeti napisi o eventualnim dolascima Mbappea, Neymara i Hazarda, jedna od Zidaneovih želja je navodno i reprezentativac Bosne i Hercegovine Miralem Pjanić, koji u kontinuitetu pruža zaista fantastične partije u dresu Juventusa.\nZa Pjanića su uz Real Madrid zainteresovani još Paris Saint-Germain, Bayern i Manchester City, međutim kao najkonkretniji u borbi za njegov potpis pokazali su se upravo Kraljevi, koji su, prema posljednjim informacijama, već na adresu Juventusa poslali ponudu tešku 70 miliona eura.\nNeće nimalo lako Real Madridu biti da osigura Pjanićev potpis, pošto u Juventusu nemaju namjeru da se tek tako odreknu ponajboljeg igrača u timu, a Italijani tvrde da iznos koji su ponudili neće biti dovoljan i da će Florentino Perez morati dodatno da odriješi kesu kako bi se krenulo u akciju.\nNapisi o eventualnom transferu na Santiago Bernabeu, s druge strane, Pjanića i ne opterećuju mnogo.\n“U Juventusu dijelim svlačionicu s dosta dobrih fudbalera i ne bih imao ništa protiv da ostanem. Šta će se desiti u budućnosti, da li ću otići ili ostati, to je već pitanje u nadležnosti kluba”, kazao je Pjanić, prenosi Sportsport.ba.\nOmaleni vezista je u Torino stigao u junu 2016. godine iz Rome za obeštećenje od 32 miliona eura, a do sada je u dresu Juventusa odigrao 133 utakmice i postigao 19 golova uz 36 asistencija.\n(FOTO) Genijalan odgovor Pjanića nasmijao fanove Juventusa: Svi kupuju Ronaldov dres\nCijeli svijet će se smijati golmanu Borussije: Zar će ovako da ostanu bez titule?


U dokumentu se navodi da su se vlade Rusije i Srbije "radi daljeg razvoja i jačanja prijateljskih odnosa koji postoje izmedju dve zemlje, i razvoja uzajamno korisne saradnje" dogovorile da će srpska strana koristiti kredit od 2013. do 2021. godine, prenosi portal Sputnjik.\nRusija i Srbija su u januaru 2013. godine potpisale u Moskvi sporazum o izvoznom kreditu vrednom 800 miliona dolara za modernizaciju srpske železnice. Dokument je sa ruske strane potpisao ministar finansija Anton Siluanov, a sa srpske tadašnji ministar finansija i ekonomije Mladjan Dinkić.\nPrema novoj odluci Moskve, Srbija treba najkasnije do 15. marta 2018. godine da isplati proviziju od jedan odsto na neiskorišćenu sumu kredita na dan 31. decembra 2017. godine. Takodje, Srbija bi trebalo najkasnije do 15. marta 2022. godine da isplati istu proviziju od neiskorišćenog iznosa kredita na dan 31. decembra 2021. godine, navodi ruski portal.


Naslovnica Sjeverni Sandžak Novi Pazar Nova ambulantna kola za Priboj i Novi Pazar\nSjeverni Sandžak – Domovi zdravlja u Novom Pazaru i Priboju dobili su danas vozila za hitnu medicinsku pomoć koja su nabavljena zahvaljujući projektu Ministarstva zdravlja Srbije “Pružanje unapređenih usluga na lokalnom nivou – DILS”.\nOvaj projekat se finansira uz podršku Svijetske banke, a ukupna je nabavljeno 30 vozila u potpunosti opremljenih po evropskim standardima, vrijednih preko 1,5 milion evra.\nMinistar zdravlja Zlatibor Lončar je izjavio da zdravstvene ustanove u Srbiji nemaju dovoljno vozila, a ona koja imaju su dotrajala, sa pređenih 500, 600 ili 700 hiljada kilometara, ne mogu da se održavaju i ne ispunjavaju uvjete.\nOn je upozorio direktore da će posebna komisija pratiti održavanje i servisiranje vozila, a ukoliko bude nepravilnosti ona će biti oduzeta i predata nekom drugom, jer mnoge ustanove još uvek čekaju na njih.\nPrema njegovim riječima, komisija će dolaziti nenajavljeno i provjeravati sve, od “banalnosti” poput toga da li su vozila oprana, do toga da li su imala redovan servis, a njihovu ispravnost ispitivaće i mehaničari.\n“Prema vozilima se ponašajte kao da su lično vaša, jer jedino tako možemo da ih održavamo i da sa njima funkcionišemo”, naglasio je Zlatibor Lončar i najavio da će početkom sledeće godine još 30 vozila biti dostupno srpskom zdravstvu.\nDeset od ukupno 30 vozila dodijeljeno je Hitnoj pomoći Beograda, a po jedno su, osim novopazarskog i pribojskog, dobili i domovi zdravlja u Ćupriji, Gornjem Milanovcu, Vrbasu, Požegi, Petrovcu na Mlavi, Lazarevcu, Senti, Somboru, Ubu, Obrenovcu, Rumi, Bačkoj Topoli, Srpskoj Crnji, Bujanovcu, Kuršumliji, Vlasotincu, Kruševcu i Aranđelovcu.


Đulijani: Tramp neće biti optužen dok je predsjednik – BiGportal.ba\nĐulijani: Tramp neće biti optužen dok je predsjednik\nAdvokat američkog predsjednika Donalda Trampa, Rudolf Đulijani, rekao je da je dobio uvjeravanja da specijalni savjetnik, koji vodi istragu o navodnoj umiješanosti Rusije u predsjedničke izbore u SAD 2016. godine, Robert Maler neće podići optužnicu protiv Trampa dok je na funkciji.\nU memorandumu Ministarstva pravde iz 2000. godine navodi se da predsjednik SAD ne može da bude optužen jer bi krivično gonjenje uticali na njegovu sposobnost da izvršava svoje ustavne dužnosti, podsjeća Rojters.\nPrema Đulijaniju, ako predsjednik ne može da bude krivično gonjenjen, onda ne može da bude ni pozvan da svjedoči u istrazi o njegovom ponašanju.\n– Sve što mogu da urade je da napišu izveštaj, i bez obzira na to koliko loš bude, možemo da se izborimo sa tim. I mi možemo da pišemo – rekao je Đulijani.\nOn je dodao da bi tužioci mogli da predstave svoj izvještaj zamjeniku sekretara za pravosuđe Rodu Rozenstajnu, koji nadgleda istragu, a da bi on onda mogao da ga proslijedi Predstavnickom domu, prenosi Glas Amerike.\nKako dodaje, ukoliko budu smatrali da je to potrebno, kongresmeni mogu da pokrenu proces opoziva predsjednika Trampa.\nNekoliko Trampovih saradnika, među kojima su i bivši savetnik za nacionalnu bezbjednost Majkl Flin i bivši spoljnopolitički savetnik Džordž Papadopulos, već su se izjasnili krivim da su lagali istražiocima o svojim kontaktima sa Rusima.\nBivši šef Trampovog izbornog štaba Pol Manafort optužen je za krivično djelo povezano sa njegovim lobiranjem u Ukrajini prije predizborne kampanje 2016. godine i čeka ga suđenje kasnije ove godine.\nU međuvremenu, Trampovi advokati i Malerov tim pregovaraju o eventualnom razgovoru sa predsjednikom o miješanju Rusije i o tome da li je ometao pravdu kada je prije godinu dana otpustio direktora FBI-aja Džejmsa Komija, koji je u tom periodu bio na čelu istrage Rusije.\n– Predsjednik želi da svjedoči – rekao je Đulijani, ali i poručio da bi istragu trebalo završiti.\nMaler je zaprijetio da će Trampu uputiti sudski nalog za svjedočenje, ako pravni timovi ne budu mogli da postignu dogovor o dobrovoljnom razgovoru.


Čadež: Grenel insistira da krene gradnja autoputa Niš-Priština\nJanuar 24, 2020 18:10\nSpecijalni izaslanik predsednika SAD za dijalog Beograda i Prištine Ričard Grenel podržava stav poslovne zajednice da je važno krenuti u izgradnju autoputa Niš-Priština i da fokus razgovora dve strane treba da bude pored politike i na ekonomiji, rekao je za Tanjug predsednik Privredne komore Srbije Marko Čadež nakon sastanka sa američkim izaslanikom i privrednicima.\nNa pitanje da li Grenel podržava sve navedene zahteve poslovne zajednice, Čadež odgovara potvrdno dodajući da su na današnjem sastanku bili predstavnici različitih kompanija koji su sa Grenelom po drugi put imali priliku da razgovaraju o konkretnim ekonomskim problemima.\n"Podržava, i zaista je neko ko će da sasluša šta će poslovna zajednica da kaže. Ono što je važno, na čemu se insistira, je da autoput Niš-Priština krene u realizaciju", kaže Čadež.\nZa Grenela kaže da ima dobar i praktičan stav kada su u pitanju ekonomski problemi između Beograda i Prištine.\nPrema rečima Čadeža, Grenel insistira na ovakvim susretima i da se pored političkih tema, Beograd i Priština fokusiraju na zajednički interes poslovne zajednice i građana.\nTeme današnjeg sastanka bile su vezane i za prevoz robe železnicom u oba smera, između Beograda i Prištine, jer bi se uspostavljanjem ovakve linije, kaže Čadež, umesto da se transport obavlja kamionima, obavljao železnicom, čime bi se ostvarila značajna ušteda za privredu.\nČadež ukazuje da samo prisustvo Grenela u Srbiji i njegovo zalaganje za obnavljanje avio-linije između Beograda i Prištine itekako, kaže, može da doprinese rešavanju otvorenih pitanja poput prištinskih taksi na srpsku robu.\nPrivredna komora Srbije i Privredna komora Kosova u zajedničkom zahtevu, podseća Čadež, tražili su da se rešavaju pitanja transporta, međusobno priznavanje svih sertifikata, fitosanitarnih i veterinarskih, kao i da se olakša proces plaćanja i poboljša infrastruktura na administrativnim prelazima.


dejan stankovic derbi zuti karton upad na teren van sebe\nPrednjačio je šef stručnog štaba Crvene zvezde Dejan Stanković zbog čega je i sankcionisan žutim kartonom.\nNakon nešto grublje igre fudbalera Partizana koja nije sankcionisana, Stanković je uleteo u teren i zaradio javnu opomenu.\nSimović i Stanković\nZakoračio je Stanković ka sudiji Novaku Simoviću koji mu je rukom pokazao da se vrati u prostor predviđen za njegovo kretanje, te napusti igralište.\nStankovićevi saradnici iz stručnog štaba su uspeli da umire nekadašnjeg kapitena reprezentacije Srbije te je sve ostalo na žutom kartonu.\nVUDS KRIV, ALI NEĆE ODGOVARATI Istraga gotova - otkriveno kako je došlo do saobraćajne nesreće legendarnog sportiste


Svaka deseta izjava predsednika Republike Aleksandra Vučića istinita -\nanaliza, Istinomer, predsednik\nPortal Istinomer (www.istinomer.rs) je juče objavio svoju analizu koju prenosimo u celosti.\nOd ocenjenih izjava u kategoriji “Istinitost” (ukupno 33 izjave) samo devet odsto bilo je istinito. U ovom periodu predsednik Republike ispunio je jedno dato obećanje, dok ih je pet ostalo neispunjeno. Dve izjave u kategoriji “Doslednost” ocenjene su kao nedosledne.\nNa godišnjicu inauguracije donosimo pregled izjava i obećanja po kojima ćemo pamtiti prvu godinu predsedničkog mandata Aleksandra Vučića.


Portal za kulturu jugoistočne Evrope SEEcult.org iz Beograda dobitnik je međunarodne nagrade WSA 2013\nPortal za kulturu jugoistočne Evrope SEEcult.org iz Beograda dobitnik je prestižne međunarodne nagrade WSA 2013 (World Summit Award) Svetskog samita za digitalne sadržaje - globalne inicijative koja, pod okriljem Ujedinjenih nacija, promoviše najbolje sadržaje na internetu širom sveta.\nKao nacionalni kandidat Srbije za kategoriju “e-kultura i turizam”, SEEcult.org je dobio nagradu WSA 2013 sa još 39 finalista u osam kategorija, koji su prepoznati kao najbolji i najinovativniji proizvodi e-sadržaja u svetu. U konkurenciji je bio 461 nacionalni kandidat iz 168 zemalja sa svih kontinenata.\nPortal SEEcult.org jedini je projekat iz regiona Jugoistočne Evrope koji je dobio nagradu WSA 2013, a među nagrađenim finalistima u kategoriji “e-kultura i turizam” našao se sa sajtovima iz Francuske, Španije, Indije i Ugande.\nPrema navodima Velikog žirija WSA 2013, SEEcult.org se ističe u kategoriji kulture kao sveobuhvatna, lokalno-globalna, idealistička, kritička i kontinuirano ažurirana internet platforma.\nVeliki žiri WSA 2013, sastavljen od 17 stručnjaka i profesionalaca u oblasti informacionih tehnologija, razmotrio je sve prijave krajem avgusta na zasedanju u Talinu i odabrao 40 finalista. Dobitnici nagrade WSA 2013 biće u prilici da postanu šampioni u svakoj od osam kategorija na Svetskom kongresu WSA od 23. do 26. oktobra u Šri Lanki, na kojem će se predstaviti pred globalnim panelom stručnjaka i kreativaca u oblasti informacionih i komunikacionih tehnologija, učestvovati u radionicama, predavanjima i diskusijama. Svetski kongres u Šri Lanki, koji organizuju tim WSA i Agencija za informacione i komunikacione tehnologije (ICTA) kao lokalni partner, predstavlja ujedno i jedinstvenu priliku za razgovor o najnovijim trendovima u oblasti digitalnog sadržaja i izgradnji moćne globalne mreže.\nOsim u kategoriji “e-kultura i turizam”, nagrada WSA 2013 dodeljuje se i u kategorijama: “e-poslovanje i trgovina”, “e-uprava i javni podaci”, “e-učenje i nauka”, “e-zabava i igre”, “e-mediji i novinarstvo”, “e-zdravlje i čovekova okolina” i “e-uključivanje i osnaživanje”.


Kako povećati zadovoljstvo zaposlenih i efikasno upravljati svim poslovnim procesima – OVE NEDELJE DVA SAP WEBINARA - Nira Press\nPočetna » Kako povećati zadovoljstvo zaposlenih i efikasno upravljati svim poslovnim procesima – OVE NEDELJE DVA SAP WEBINARA\nGlobalni lider u oblasti inovativnih tehnologija, kompanija SAP, i ove nedelje organizuje besplatne webinare posvećene modernizaciji poslovnih sistema u skladu sa zahtevima najsavremenijih trendova. Za razliku od prvog, čija je tema bila kultura inovacija i metode uz pomoć kojih kompanije stvaraju uslove za inoviranje, dva nova webinara posvećena su unapređenju upravljanja ljudskim resursima i transformaciji biznisa u skladu sa najnovijim tehnološkim mogućnostima.\nNataša Rajevac, SAP Presales Expert održaće u sredu, 18. septembra, webinar na temu „SAP Success Factors – Kako voditi računa o sreći zaposlenih i zdravlju biznisa“. Prema Harvard Business Review-u, kompanije koje ulažu u digitalizaciju ljudskih resursa ostvaruju do četiri puta veći profit, što nije iznenađujuće s obzirom da zaposleni predstavljaju stub kompanije. Upravo kreiranje najboljeg iskustva za zaposlene pomoću digitalizacije ovog sektora biće tema ovog webinara.\nPored toga, biće reči i o izazovima sa kojima se kompanije suočavaju prilikom privlačenja, razvijanja i zadržavanja najboljih na tržištu, očekivanjima zaposlenih, ali i tehnologijama koje nude rešenja za ove izazove.\nWebinar na temu „SAP S/4HANA – Napredak poslovanja ne treba da čeka“ u četvrtak, 19. septembra, držaće Slaviša Lečić, Customer Solution Advisor za ovo rešenje. Učesnici ovog webinara imaće priliku da se upoznaju sa širokim spektrom mogućnosti koje SAP S/4HANA nudi, omogućavajući kreiranje novih poslovnih modela u skladu sa rastom tržišta i korišćenjem novih tehnologija. Praktična primena softvera biće predstavljena kroz primere, a učesnici će moći da postavljaju pitanja ekspertima i tako iz prve ruke saznaju sve o opcijama koje SAP nudi i iskustvima korisnika sa lokalnog tržišta.\nOba webinara održaće se na srpskom jeziku. Svi zainteresovani za webinare SAP Digital Festival 2019 mogu se potpuno besplatno prijaviti ovde.


O nama - SIM Solution SIM Solution\nChoose a language SR EN\nSIM Solution je kompanija koja se bavi dizajnom, proizvodnjom i montažom POS proizvoda najvišeg kvaliteta.\nOdlikuje nas brz, precizan i pouzdan način rada, a poverenje klijenata vidimo kao najvažniju potvrdu naše težnje ka stvaranju vrhunskog proizvoda.\nDugogodišnje iskustvo u realizaciji najkompleksnijih zahteva klijenata dozvoljava nam da sa ponosom istaknemo najmanji procenat reklamacija na proizvode na tržištu.\nKljuč uspešne prodaje je uvek dobro osmišljena komunikacija. Vizuelna prezentacija proizvoda daje mogućnost kupcima da u raznolikoj tržišnoj ponudi prepoznaju vrednost brenda koji odgovara njihovim potrebama i ukusu.\nVerujući da se afirmacija vizuelnog identiteta brenda postiže snažnim i efektnim konceptom, ali i besprekornom realizacijom, u svakom trenutku razvoja novih proizvoda razmišljamo o njihovoj funkcionalnosti, primenljivosti i marketinškoj isplativosti za naše klijente.\nKreiramo displeje, reklamne police, kiosk sisteme, cash plate-ove, prezentere, promotivne pultove i sve vrste kartonskih i štampanih POS proizvoda, sa fokusom na premium materijale najvišeg kvaliteta i naprednoj tehnologiji izrade.\nUz visok nivo organizacije i jedinstven sistem kontrole kvaliteta, odgovorno i precizno pristupamo svakom projektu ponaosob. Pored preciznosti i kvaliteta samog procesa izrade, važna nam je i preciznost i kvalitet finalnog proizvoda.\nZahvaljujući zaokruženom procesu dizajniranja, projektovanja, proizvodnje i montaže kompleksnih POS elemenata za reklamiranje na mestu prodaje, u svakom pogledu klijentima obezbeđujemo prepoznatljivost njihovih promotivnih proizvoda.\nNajviši kvalitet proizvoda i usluge\nUvežban timski rad\nKonstantno radeći na razvoju novih proizvoda, naši iskusni stručnjaci u proizvodnji koriste najmodernije tehnološke standarde i materijale najvišeg kvaliteta. Sve naše proizvode, pored standardno visokog nivoa kvaliteta, odlikuje najviši nivo modularnosti i jednostavnost u montaži i primeni. U sklopu našeg jedinstvenog sistema kontrole kvaliteta, rigorozno preispitujemo kvalitet proizvoda i usluga, osiguravajući tako uspešnu realizaciju klijentovih ideja.\nVođeni inicijalnom idejom koju oblikujemo prema zajednički osmišljenom konceptu, trudimo se da svakom klijentu obezbedimo prepoznatljivost njegovih promotivnih proizvoda i učinimo ih vidljivijim.\nKreativnim razmišljanjem, poznavanjem marketinških standarda i kontinuiranim praćenjem svetskih trendova uvereni smo u mogućnost ostvarivanja poslovnih vizija svojih klijenata i uspešnog razvoja brenda.\nBulevar Zorana Đinđića 85/9\n© SIM Solution d.o.o. 2019. All rights reserved


DONOŠENJE ZAKONA O FINANSIRANJU APV NEOPHODNO RADI ISPUNJENJA USTAVNIH PRAVA\nVlada Pokrajine Vojvodine pripremila je predlog Nacrta zakona o finansiranju Pokrajine i očekuje da nakon konsultacija sa parlamentarnim strankama i Vladom Srbije, da taj zakon bude usvojen.\nPozdravljajući pokrajinske poslanike, učesnike i goste na današnjem zasedanju, predsednik Vlade Vojvodine osvrnuo se na ulogu regiona u okviru Dunavske strategije i izjavio da se u Vojvodini, kao podunavskoj regiji, dobro zna koliko razvoj regiona i njihova međusobna saradnja doprinose razvoju cele države i saradnji sa susedima.\nPajtić je naveo podatak da je od svih finansijskih sredstava iz prekogranične saradnje koja su bila namenjena Srbiji, Vojvodina privukla 87 odsto za projekte na njenoj teritoriji, te da aktivna uloga AP Vojvodine sa drugim podunavskim regionima predstavlja jasnu podršku evrointegracijskim procesima u Srbiji.\nPredsednik Vlade Vojvodine je izrazio očekivanje da će se na današnjoj otvorenoj sednici Skupštine Vojvodine čuti nove ideje u pogledu saradnje podunavskih regiona i gradova, na šta ukazuje i prisustvo korodinatora za tako važne oblasti, kao što su saobraćaj, preduzetništvo i konkurentnost, razvoj klastera i jačanje institucionalnih kapaciteta i posebno, oblast koja pokriva istraživanje, obrazovanje i informaciono-komunikacione tehnologije.\n"Strategija Evropske unije za Dunavski region nudi jedinstvenu priliku da se promoviše prekogranična saradnja i ubrza održivi ekonomski i kulturni razvoj centralne i istočne Evrope", rekao je Pajtić.\nPredsednik Skupštine Vojvodine Ištvan Pastor izjavio je da je u julu potpisan memorandum među predsednicima skupština podunavskog regiona, koji definiše zadatke svake regije u sprovođenju Dunavske strategije.\n"Ova manifestacija je realizacija obaveza koje smo preuzeli prilikom potpisivanja ovog dokumenta. Dunavska strategija je ambicija stvaranja makro regiona i ona treba da definiše nove ideje, efikasniju saradnju između institucija i korišćenja postojećih fondova", kazao je Pastor.\nOn je dodao da je pozicija Vojvodine u okviru Dunavske strategije takva da sama sebi želi da stvori što više šansi korišćenjem raspoloživih sredstava, te da u tom slučaju Vojvodina ima jednake šanse kao i sve druge zemlje dunavske regije.


Izvor: RTS, 11.Jul.2018, 08:57\nMinistar spoljnih poslova Srbije Ivica Dačić kaže za RTS da bi Priština trebalo da prestane sa provociranjem srpskog naroda i Srbije. Albanci na KiM nisu više u prilici da prete bilo kome, posebno ne Srbima i nisu više miljenici međunarodne zajednice, poručuje Dačić. Napominje da eventualni dolazak Donalda Trampa u Srbiju ove godine zavisi od događaja na međunarodnoj sceni i ističe da ne veruje da >> Pročitaj celu vest na sajtu RTS << će na sastanku Putina i Trampa biti reči o Kosovu.\nIvica Dačić je rekao gostujući u Dnevniku RTS-a da je jučerašnje hapšenje petorice Srba na Kosmetu neprijateljski akt koji ne doprinosi stvaranju pozitivne atmosfere za dijalog.\n"Korak napred, nazad dva je jedna fraza za odnose sa Prištinom, a manje je koraka napred, više koraka unazad. Kad kažem korak unapred, mislim na sastanak u Briselu, gde me je predsednik Vučić pozvao da i ja učestvujem. Zaključak tog sastanka bio je da se stvori atmosfera za dijalog, ali ovi potezi su neprijateljski akti i ne stvaraju pozitivnu atmosferu za dijalog", napominje Dačić.\n"Postavlja se pitanje smisla i dokle će tako biti. Potrebno je naći čvršći osnov za napredak u dijalogu. Ako pogledamo šta se dešava u Prištini, videćemo da vlada atmosfera haosa, gde jedna grana vlasti ili skup pojedinaca ne zna šta radi neko drugi. Ovo je bojkot dijaloga, jer oni ne žele da dijalog uspe i misle da će neko na silu naterati Srbiju da prizna jednostrano proglašenu nezavisnost Kosova", kaže ministar spoljnih poslova Srbije.\n"Oni nisu svesni u kom svetu danas žive i onaj koji diktira promene u svetu je predsednik SAD Donald Tramp. EU i SAD su u neprijateljskim odnosima, jer kad neko vodi trgovinski rat, on je neprijateljski", napominje ministar Dačić.\nDodaje da, nama konkretno, Tramp ništa nije kriv.\n"Mislim da neće stići dotle, ima drugih tema o kojima će prvo razgovarati. Izglednije je da će odnosi Rusije i SAD ići u pravcu popuštanja, a ne daljeg zaoštravanja. Dobro je da sve ovo postoji sada jer nije sve u rukama jedne zemlje, ovo je početak i ne treba očekivati spektakularne rezultate", napominje Dačić.\n"Mislim da treba ponuditi i predložiti Americi, Rusiji i velikim zemljama 'vin-vin' predlog u kojem svi ponešto dobijaju, ali i gube. U tome se ogleda politička veština. Težak je način na koji mi vodimo dijalog i ne znam kako bih izdržao da sam na mestu Marka Đurića", objašnjava Dačić.\n"Mi ove godine obeležavamo 70 godina diplomatskih odnosa i nisam doneo odluku da li ću ići. To je prijateljska zemlja što se tiče Srbije i zemlja koja nije priznala nezavisnost Kosova", kaže Dačić.\nPoručuje da danas ide na put u jednu zemlju i da Pacoli treba da razmisli gde bi to moglo da bude.\nB92: Dačić: Idem na put, a neću reći gde. Nek Pacoli razmišlja\nIzvor: Radio Televizija Vojvodine, 11.Jul.2018\nPriština bi trebalo da prestane sa provociranjem srpskog naroda i Srbije, jer Albanci na Kosovu i Metohiji nisu više u prilici da prete bilo kome, posebno ne Srbima, izjavio je danas ministar spoljnih poslova Ivica Dačić...On je, gostujući na RTS, rekao da jučerašnje hapšenje petorice Srba na...


PREDAVANJE I RADIONICA „POLJA KULTURNE PRODUKCIJE” DR PREDRAGA CVETIČANINA I VOĐENJE KROZ „MAGACIN” U KRALJEVIĆA MARKA ZA UČESNIKE V GENERACIJE - Kreativno mentorstvo\nPREDAVANJE I RADIONICA „POLJA KULTURNE PRODUKCIJE” DR PREDRAGA CVETIČANINA I VOĐENJE KROZ „MAGACIN” U KRALJEVIĆA MARKA ZA UČESNIKE V GENERACIJE\nProteklog vikenda je u prostoru kulturnog centra „Magacin” u Kraljevića Marka održana radionica i predavanje „Polje kulturne produkcije” koja se već nekoliko godina organizuje za učesnike programa Kreativno mentorstvo u saradnji sa dr Predragom Cvetičaninom. Predrag Cvetičanin, koji je bio mentor u prvoj generaciji programa Kreativno mentorstvo, je docent na Fakultetu umetnosti u Nišu, predavač na UNESCO katedri Univerziteta umetnosti u Beogradu i rukovodilac Centra za empirijske studije kulture Jugoistočne Evrope.\nProfesor Cvetičanin je učesnicima predstavio teoriju „Polje kulturne produkcije” francuskog sociologa Pjera Burdijea, kao i istorijat i razvoj različitih modela kulturne politike. Posle predavanja je usledila i radionica u okviru koje su mentiji imali priliku da analiziraju načine pozicioniranja i funkcionisanja različitih aktera unutar polja kulturne produkcije u Srbiji, modele kulturne politike koji pogoduju ovim akterima, kao i da mapiraju potencijale saradnje kroz aktivno razmenjivanje mišljenja i stavova na ovu temu.\nProfesor Cvetičanin je ovom prilikom predstavio učesnicima i aktuelnu inicijativu „1% za kulturu” koja je pokrenuta u cilju povećanja i bolje raspodele budžeta za kulturu Republike Srbije i prezentovao svoje istraživanje na ovu temu.\nNakon održane radionice organizovano je vođenje kroz sve prostore „Magacina”, koji osim više prostora u Kraljevića Marka 4, obuhvata i prostor Ostavinske galerije i Radionicu/Praksu koji su prošle godine sređeni i stavljeni u upotrebu. O „Magacinu” su govorili Aleksandar Popović, predsednik UO Asocijacije Nezavisna kulturna scena Srbije (NKSS) i korisnik ovog nezavisnog kulturnog centra, koji je aktivno uključen u procese razvoja i upravljanja prostorom i Iva Čukić, direktorka Instituta za urbane politike, osnivačica i programska direktorka Ulične galerije i mentorka u atuelnom 5. ciklusu programa Kreativno mentorstvo. Tom prilikom predstavljena i publikacija „Magacin – jedan model za samoorganizovani kulturni centar“ u okviru koje su alumnisti i učesnici programa mogli da čuju nešto više o modelu rada ovog jedinstvenog kulturnog centra u Srbiji.\nKulturni centar „Magacin” je prostor namenjen umetnosti, kulturi i društvenosti. „Magacin” je kroz model otvorenog kalendara svakodnevno besplatno dostupan stotinama korisnika koji zajedno doprinose očuvanju i unapređenju prostora i njegovoj sve većoj vidljivosti i značaju. Istovremeno, postaje mesto nastanka zajednice koja se svakodnevno širi i primer kolektivnog rada na očuvanju javnog dobra. „Magacin” opstaje i razvija se zahvaljujući borbi i samoorganizovanom radu brojnih aktera nezavisne kulturne scene, umetnika, aktivista i njihovih prijatelja i saradnika.


Nestao novinar Stefan Cvetković iz Bele Crkve, raspisana potraga - MediaSfera\n„Policijskoj stanici Bela Crkva noćas je prijavljeno da se u Beogradskoj ulici u Beloj Crkvi nalazi parkirano putničko vozilo marke ‘polo’ na kome su otvorena vozačeva vrata i upaljena svetla. Policijski službenici su odmah izašli na lice mesta, nakon čega ja utvrđeno da je reč o vozilu koje koristi novinar Stefan Cvetković, a koje je vlasništvo njegovog oca“, navodi se u saopštenju.\nMinistarstvo unutrašnjih poslova (MUP) saopštilo je da je policija u Beloj Crkvi noćas pronašla parkirani automobil za koji je utvrđeno da ga koristi novinar i da je raspisana potraga za njim. Kako prenosi Beta, očevici su ispričali da su na automobilu bila otvorena vrata i da je pored pronadjen Cvetkovićev ručni sat sa pokidanom narukvicom.\n„Nisu imali drugi način da dodju do mene, pošto su primetili da sam došao u kontakt sa nekim ljudima koji su im interesantni za istragu“, rekao je Cvetković Beti nakon što je pušten.\nIzvor: N1, Radio Slobodna Evropa, MediSfera\nTagoviBela Crkva nestao novinara Stefan Cvetković


Da li su vladine mere dovoljne za oporavak?\nZatrpanu vestima o ubistvima i silovanjima, prebijanju brata premijera Srbije ili vojnoj paradi za Putinovu posetu, Srbiju kao da ne brine sve teža ekonomska situacija.\nEkonomska situacija u Srbiji nije dobra - privreda je u recesiji, nezaposlenost velika, investicije male, budžetski deficit ogroman. Vlada je najavila smanjenja plata i penzija kao meru štednje i nastavak reformi, a kako će se to odraziti na posrnulu ekonomiju Srbije i da li su ove mere dovoljne?\nZatrpanu vestima o ubistvima i silovanjima, prebijanju brata premijera Srbije ili vojnoj paradi za Putinovu posetu, Srbiju kao da ne brine sve teža ekonomska situacija. Iako je najavljujući smanjenje plata i penzija predsednik Vlade Srbije Aleksandar Vučić je poručio da je zemlja hiljadama kilometara od bankrota i da bi 2016. mogao da se oseti boljitak, čini se da, pogotovu među stručnjacima, nema mnogo onih koji dele premijerova očekivanja.\nU najboljem slučaju moglo bi se govoriti o umerenom optimizmu:\n"Vlada ne bi smela da se zavara uspehom ovih mera, u smislu da ostane samo na njima. Ona mora veoma brzo da ide hodom na dve noge, da krene sa radikalnim reformama sistema, pre svega javnog sektora. A zatim i konteksta obavljanja celokupne privredne aktivnosti koji dodiruje privatni sektor", kaže ekonomista Dragan Djuričin iz agencije Deloitte Srbija.\n"Konačna rešenost da se tu nešto uradi jeste zapravo pozitivna. Oko svega ostalog moglo bi da se diskutuje, ali za bilo kakav zaključak – mora se znati šta su konkretne mere. Mi još uvek ne znamo", primećuje Milan Ćulibrk, glavni urednik NIN-a.\nNaspram premijerovog kabineta koji se zalaže za što manje socijalne potrese i umereno smanjenje plata i penzija, Fiskalni savet predlaže linearno smanjenje plata i penzija od 15 odsto, čime bi po njihovoj proceni mogao da obuzda beficit budžeta. Ekonomista Dragan Đuričin ne isključuje mogućnost da se osim ovih mera ide i na povećanje PDV-a:\n"Čvrsto budžetsko ograničenje podrazumeva da trošite onoliko koliko prihodujete. Ove mere su u tom pravcu – da se približe prihodi rashodima. Oni se mogu približiti uštedama u platama i penzijama, sa jedne strane, i većim budžetskim prihodima. Pre svega preko veće discipline u poreskom sistemu, eventualno rastom poreza, pre svega PDV-a."\nSa ocenom premijera da je uz prve efekte mera i uz arapski kredit Srbija namirena do marta iduće godine slaže se i glavni i odgovorni urednik NIN-a, ali pri tome ukazuje i moguće posledice:\n"Mi sledeće godine moramo da nađemo dodatnih pet, možda i šest milijardi evra da bismo sve svoje obaveze namirili, da bi uspeli da zakrpimo rupu u budžetu, i da platimo sve dospele obaveze prema stranim i domaćim poveriocima. Dakle, jeste, mirni smo do marta sledeće godine, ako ćemo u martu da kažemo – e, sad više nema novca za bilo šta."\nSa privredom u recesiji, javnim dugom od 22 milijarde evra, niskim nivoom stranih investicija ili nezaposlenošću od 30 odsto – ekonomski parametri Srbije nisu za pohvalu i ne obećavaju brzo pokretanje proizvodnje.\nDodatni problem na sve ovo predstavljaće i tiho najavljane mere smanjenja nagomilanih viškova zaposlenih u državnom sektoru i restrukturiranje javnih preduzeća:\n"Vlada će morati da napravi krupne rezove. Ali sa krupnim rezovima u državnoj administraciji i javnom sektoru, Vlada treba da ima set mera koji treba da pruže priliku ljudima koji su istisnuti iz tih sektora da nađu zaposlenje", ističe Dragan Djuričin.\n"Ako ćemo verovati onome što je premijer najavljivao, a to je da sledeće godine očekuje da javna preduzeća deo dobiiti uplate u budžet, to podrazumeva njihovo restrukturiranje i reformu javnog sektora. Pre svega javnih preduzeća. Jer, većina javnih preduzeća je do sada beležila gubitke", navodi Milan Ćulibrk.\nBeograd na vodi, brze pruge i slični projekti sjajno zvuče, ali ukoliko se i dogode – to su ipak stvari koje će se dešavati na duži rok. Srbiji su u ovom trenutku potrebne brze i efikasne mere, a mala inflacija i relativno stabilan dinar nisu dovoljni za oživljavanje privrede i izvlačenje iz recesije. 2015. biće ključna i od nje će u najvećoj meri zavisiti kako ćemo živeti 2016.


KOLIKO SMO I KAKVIH KORAKA NAPRAVILI\nŠef Delegacije EU u Srbiji Sem Fabrici sastaće se tokom popodneva sa premijerkom Srbije Anom Brnabić u Beogradu kako bi joj uručio godišnji izveštaj Evropske komisije o napretku Srbije u procesu evrointegracija.\nIako je u pitanju najznačajniji dokument za zemlje u procesu približavanja EU u kome Evropska komisija ocenjuje napredak, ali i nedostatke na njihovom evrointegracionom putu, sve do poslednjeg trenutka u Briselu se nije se znalo kada će izveštaj biti obavljen.\nIako je Spoljnopolitički odbor Evropskog parlamenta još početkom meseca najavio održavanje vanrednog sastanka za sredu, 29. maja, sa Paketom proširenja kao jedinom tačkom dnevnog reda, u Evropskoj komisiji po poslednjeg trenutka nisu mogli da potvrde taj termin.\nManje od 24 sata od predstavljanja izveštaja, umesto zvanične najave Komisije, iz kabineta komesara Johanesa Hana poslat je tvit o tome da će Han dokument predstaviti danas, prvo u Evropskom parlamentu u 11 časova, a nešto iza podneva, zajedno sa šeficom EU diplomatije Federikom Mogerini, i u sedištu Evropske komisije u Briselu.\nNeuobičajnoj situaciji sa ovogodišnjim izveštajima o zemljama u procesu proširenja doprinosi i činjenica da se prvi put ove godine komesar za pristupne pregovore Johanes Han nije odazvao na zahteve regionalnih medija da povodom Paketa proširenja da komenatar o situaciji u svakoj od pokrivenih zemlja.\nPrema najavama koje su se tokom prethodnih meseci mogle čuti od zvaničnika Evropske komisije, očekuje se da Komisija da preporuke za početak pristupnih pregovorasa Severnom Makedonijom i Albanijom.\nOčekuje se da se vidi i kakva će biti procena Komisje oko eventualnog kandidatskog satausa za BiH, kao i ocena napretka Srbije u političkim i ekonomskim kriterijumima.


Putem Strateškog poziva za podnošenje predloga projekata u okviru Interreg-IPA CBC Mađarska –Srbija programa pristiglo je šest predloga projekata. Nakon formalne i kvalitatativne procene, Zajednički nadtzorni odbor (ZNO) Programa odabrao je pet projekata za finansiranje 31. januara 2017. godine.\nInformacije o projektima, uključujući naziv projekta, opis, kao i informacije o iznosu alociranih sredstava za projekat biće objavljene na veb sajtu Programa, u odeljku Projekti, nakon potpisivanja ugovora o finansiranju.\nStrateški poziv za podnošenje predloga projekata je prvo lansirani poziv od ukupno tri poziva koliko je planirano u sklopu Programa, sa ukupnim budžetom u iznosu od 24.800.000 evra. Poziv je bio otvoren između 29. marta 2016. godine i 30. septembra 2016. godine i bio je namenjen strateškim projektima projektima, koji su u skladu sa relevantnim nacionalnim i regionalnim strategijama i koji imaju mogućnost da unaprede kvalitet života u Programskoj oblasti.\nProjekati u okviru Strateškog poziva za podnošenje predloga treba da počivaju na jednom od tri prioriteta Programa koji su bili otvoreni u okviru Strateškog poziva:\nPO1: Unapređenje prekograničnog upravljanja vodama i sistema upravljanja rizikom;\nPO2: Smanjivanje uskih grla u prekograničnom saobraćaju; ili\nPO3: Stimulisanje saradnje u oblasti turizma i kulturne baštine.


/ INSTANT / Advokati tvrde da ima napretka u istrazi ubistva Davida Dragičevića\nFena12.10.2018. u 21:23\nNakon sastanka članova advokatskog tima i glavnog tužioca banjalučkog Okružnog javnog tužioca Želimira Lepira, Nobilo je precizirao da se istražuju svi pravci, ali da za sada ne mogu iznositi detalje\nPrimjetan je određeni napredak u istrazi ubistva Davida Dragičevića – rekao je Anto Nobilo, jedan od advokata kojeg je angažovala porodica Dragičević.\nI advokatica iz Srbije Zora Dubočanin-Nikodinović je istakla da su na dobrom putu i da očekuju da će se rasvijetliti ovo ubistvo i doći do sudskog epiloga.\nAdvokati su, kazala je, dobili na uvid sve spise, a pozivaju i moguće svjedoke da im se jave.\nNjen kolega Ifet Feraget također očekuje i odgovore zašto je na početku istrage tog slučaja, kako kaže, bilo određenih propusta.\nDok su se advokati obraćali novinarima, ispred Okružnog javnog tužilaštva bio je i otac stradalog mladića Davor Dragičević i nekoliko članova grupe “Pravda za Davida”, koji su držali fotografije stradalog mladića prije i nakon ubistva.


Kako je njemački fizičar Einstein predvidio rat na tlu Evrope\nNa Hebrejskom univerzitetu u Jerusalemu izloženo je 110 dokumenata koje je rukom pisao istaknuti njemački fizičar Albert Einstein.\nRiječ je dokumentima koji ranije nisu objavljivani, a koja je porodica Grown Goodman iz Sjedinjenih Američkih Država (SAD) poklonila Univerzitetu u JerusalemuNa Hebrejskom univerzitetu u Jerusalemu izloženo je 110 dokumenata koje je rukom pisao istaknuti njemački fizičar Albert Einstein. Riječ je dokumentima koji ranije nisu objavljivani, a koja je porodica Grown Goodman iz Sjedinjenih Američkih Država (SAD) poklonila Univerzitetu u Jerusalemu\nNa Hebrejskom univerzitetu, u Jerusalemu izloženo je 110 dokumenata koje je rukom pisao istaknuti njemački fizičar Albert Einstein, javlja Anadolu Agency (AA).\nMeđu dokumentima su naučni radovi koje je Albert Einstein pisao, kao i pismo koje je 1935. godine poslao svom sinu Hansu Albertu.U pismu koje sinu u Švicarskoj šalje svega četiri godine prije početka Drugog svjetskog rata, Einstein piše kako je zabrinut zbog mogućeg rata na tlu Evrope.\nZa radove na polju kvantne teorije dodijeljena mu je 1921. Nobelova nagrada. Razvio je teoriju fizičkog polja tražeći vezu među gravitacijskim i elektromagnetskim poljem.


Kosanović: Da napravimo što bolji rezultat u ove poslednje četiri utakmice\nKruševački Napredak će u okviru 34.kola Super lige Srbije gostovati u Beogradu gde će odmeriti snage sa ekipom Čukaričkog. Očekuje ih serija mečeva sa četiri bolje plasirana tima koji imaju najviše ambicije, pa je cilj napraviti što bolje rezultate.\nDomaći tim je ove sezone ostvario šesnaest pobeda, uz deset remija i sedam poraza, pa sa 31 bodom na svom kontu trenutno zauzima 4.mesto na tabeli. U prethodnom kolu su kao gosti podelili bodove sa ekipom Radničkog, a rezultat je bio 2:2. Gosti su ove sezone ostvarili dvanaest pobeda, uz jedanaest remija i deset poraza, pa sa 27 bodova na svom kontu trenutno zauzimaju 6.mesto na tabeli. U prethodnom kolu su kao domaćini savladali ekipu Proletera, a rezultat je bio 2:0. Ove sezone su se sastajali dva puta, prvi put u Kruševcu kada je meč završen nerešenim rezultatom 1:1, a drugi put u Beogradu kada je ekipa Čukaričkog slavila rezultatom 2:1.\nŠef stručnog štaba ’’čarapana’’ Milorad Kosanović istakao je da očekuje dobru igru svog tima i što bolji rezultat u poslednja četiri prvenstvena kola:\n’’Ulazimo u poslednji ciklus od četiri utakmice sa ekipama kojima su bodovi neophodni. Moramo biti spremni na protivnike koji su rešeni da po svaku cenu dobiju te utakmice. Mi nemamo imperative, ali imamo želju da se predstavimo u što boljem svetlu, tako da ćemo sutra pokušati da odigramo najbolje što možemo. Osvojili smo dosta bodova, mogli smo i više, ali svaki bod smo sami osvojili, bez ičije pomoći, čak nam jedan aut niko nije poklonio. Imamo tim koji može da se suprotstavi svim timovima u ovoj ligi i nadam se da to možemo da uradimo i sutra. Želeo bih dobru utakmicu, da se dobro istakmičimo, bez obzira na potrebe i želje protivnika. Naš cilj je da napravimo što bolji rezultat u ove poslednje četiri utakmice.’’\nMeč 34.kola Super lige Srbije između Čukaričkog i Napretka igra se danas, u sredu 01.maja 2019.godine, sa početkom u 18:00 časova.


Horner : Reno će se bolje pripremiti za 2015 | TRKE.rs\nHorner : Reno će se bolje pripremiti za 2015\nChristian Horner je izjavio da će Red Bull i Renault bolje biti pripremljeni za sledeću sezonu jer su svesni prednosti Mercedesa. Red Bull nije uspeo da zabeleže i petu titulu u šampionatu jer je Mercedes bio dominantan u nedavno završenoj sezoni. Horner je priznao da je slabost motora bila veća od očekivane ali imaju jasne ciljeve za sledeću sezonu.\n„Bar znamo šta treba da dostignemo,“ izjavio je Horner za Crash.net. „Pre sezone bilo je glasina da Mercedes poseduje mnogo snage, mi smo znali da će oni da naprave dobar motor, ali izgleda da nismo bili svesni koliko će to dobar motor biti. Ponavljam, sada bar znamo koga moramo da stignemo i šta nam je cilj.“\nZa dolazak Honde, još jednog igrača za kog niko ne zna kako će se pokazati, Horner kaže da jednostavno nema vremena da se bavi predviđanjima o Hondi. „Mislim da je briga o tuđim problemima traćenje energije i vremena. Potpuno sam fokusiran na rešavanje naših problema. Činimo sve što možemo kako bi se unapredili. Sjajna stvar u ovom sportu je što već kroz dve nedelje možete znati šta ste uradili.“\n„Imamo poverenja u tim, kao i u Renault. Mislim da će oni uraditi sjajan posao za sledeću sezonu i više se bavim očekivanjima u vezi sa nama nego brigom o ostalim timovima. Mi smo fokusirani na rešavanje sopstvenih problema i na hvatanju Mercedesa.“\n[VIDEO] Odbrojavanje do pobede


Press Online :: Fudbal :: Šta li će biti: Rusijo, majko ili kuku majko?!\nŠta li će biti: Rusijo, majko ili kuku majko?!\nŠta da očekujemo od Mundijala u Rusiji? Šta da očekujemo od “orlova”, ali i od samog šampionata i njegovog organizatora?\nMožemo li, kada su u pitanju “orlovi”, da se vratimo konačno kući bez osećaja srama i kažemo: “Rusijo, majko, pa bili smo dobri”, ili ćemo po običaju, od kako se ne zovemo Jugoslavija, da zakukamo zbog igre, rezultata i ponašanja.\nOno što niko ne želi jeste da se ponove turniri iz 2006. i 2010. godine, iako smo na oba otišli na način koji se samo poželeti može.\nSrbija (i Crna Gora) se u Nemačku plasirala ispred Španije, bez poraza u 10 kvalifikacionih utakmica i sa samo jednim primljenim golom. A, vratila se opterećena skandalima, užasnim rezultatima, sa tri poraza i poslednjim mestom od 32 ekipe koje su učestvovale na Mundijalu. O tom Svetskom prvenstvu ni dan danas niko od učesnika ne želi otvoreno da govori, kao da su tada u bazi u Bilerbeku aktivirali “omertu”. Ono što jeste sigurno, sve što je jedna ekipa mogla da uradi loše na jednom takmičenju, uradila je tada reprezentacija države koja je malo pre toga prestala da postoji.\nKumovske veze, ucene, sabotaže, pretnje, podele plena, vraćanje dugova, sujete, zlobe… Svega je bilo u Nemačkoj 2006. godine. Tako da je 32. mesto plasman koji je mogao i da se očekuje.\nDa se ne ponove špijuni, podele i "tesne" kopačke\nSrbija je i u Južnu Afriku otišla na sjajan način. Navijači su ponovo verovali u svoju reprezentaciju, Rumunija je do nogu potučena u poslednjem meču (5:0), a onda su usledile ucene, podele, sukobi i na kraju opet debakl. Nije bilo baš 32, ali jeste 23. mesto. A, nakon pobede nad Nemcima (1:0), prve posle 37 godina, videli smo “otvoren put sve do polufinala”.\nAli, da ne bude da samo srpske igrače na mundijalima spopadne “balkanski sindrom” od kojeg “komšiji hoće da crkne krava”. Raznih infantilnosti bilo je i u vreme velike Jugoslavije, pa je Ivica Osim, selektor iz 1990. sa Svetskog prvenstva u Italiji, optužio reprezentativca Mirsada Baljića da ga je špijunirao i snimao razgovore diktafonom u korist novinara, a ove opet nije voleo jer je tvrdio “da mogu da posvađaju i dve Titove slike na zidu”… Onda je od njih kao “poklon” dobio tekst u kojem je optužen da je tokom Mundijala za jedno veče popio 12 flaša viskija.\nŠta tek reći za Svetsko prvenstvo 1982… Igrače su “žuljale” nove kopačke, “žuljao” ih je i selektor Miljan Miljanić, svlačionica je bila kao bojno polje, onda se praznih pušaka izlazilo na teren. Sukobi zbog loših priprema, sastava tima za SP, kartanja, doveli su do toga da “jedan od favorita” na Mundijalu završi kao totalni gubitnik. A, Jugoslavija je u Španiju otišla ispred Italije, koja je kasnije postala svetski prvak…\nDa vraćanje kroz istoriju zaključimo 1974, svađama zbog novca, neisplaćenih premija, deviznih klauzula i pretnje štrajkovima…\nNećemo o taktici...\nSrbiji, dakle, ne treba čudo, te da pobedi Brazil, kao što je to učinila protiv Nemaca 2010. godine, već da u Rusiji bude konkurentna Švajcarskoj i Kostariki i pokuša da se plasira u drugi krug.\nA, kako će ekipa u junu izgledati na terenu zavisi od mnogo stvari: da li je bilo dobro menjati selektora koji nas je odveo u Rusiju, kako će se snaći novi selektor Mladen Krstajić, koje igrače će povesti na Mundijal, da li su najbolji i najspremniji, da li su Maroko i Nigerija pravi rivali za proveru forme ili taktike, s obzirom na činjenicu da smo u grupi sa selekcijama iz južne i srednje Amerike, odnosno Evrope. A, pre toga smo, doduše i pre saznavanja imena rivala u Rusiji, odmerili snage sa Kinom i Južnom Korejom.\nNaravno da nije od presudnog značaja, ali tri meseca pre početka takmičenja nije poznato kako izgleda oprema u kojoj će igrati “orlovi” u Rusiji, što ostavlja utisak da se neke stvari ponovo rade u poslednji čas.\nO taktici i igri Srbije ovog puta nećemo. Jer što bi rekao selektor Mladen Krstajića: “Taktiku možete da naučite iz knjiga, ali ako nema zdrave atmosfere u timu onda ne može da se napravi uspeh”.\nŠta možemo da očekujemo od samog Svetskog prvenstva i Rusije kao domaćina?\nRusija je kao organizator konstantno bila na udaru bočnih vetrova. Od prvog dana optuživana je da je bila u dosluhu sa FIFA i da je imala prednost kada se birao domaćin Šampionata 2018. godine.\nDomaćin je u svom promotivnom spotu predstavio 16 stadiona, a imao je izgrađen samo jedan, pa su se tokom gradnje pojavili brojni problemi, od kojih su najveći bili finansijski. Zanimljivo je da su dva stadiona na kojima će igrati Srbija izazvali kontroverze. Prvo je saopšteno da je objekat u Kalinjingradu (Srbija – Švajcarska, 22. jun) najteži za rekonstrukciju, uz onaj u Volgogradu, gde je iskopana neeksplodirana municija iz vremena Drugog svetskog rata i opsade tadašnjeg Staljingrada.\nPotom je ruski ministar sporta Vitalij Mutko rekao da su obustavljeni radovi na izgradnji stadiona u Samari (Kostarika – Srbija, 17. jun). Portal “Sovjet sport” je nedavno objavio da “Kosmos arena” u Samari nije bezbedna, jer su uočeni brojni propusti prilikom izgradnje. Mnogo ovakvih napada i optužbi bilo je i tokom gradnje stadiona u Južnoj Africi ili Brazilu, ali je na kraju sve bilo spremno i bezbedno do početka turnira.\nRuski predsednik Vladimir Putin obećao je da će ovo Svetsko prvenstvo biti jedno od najboljih, uprkos brojnim problemima s kojima se Rusija suočava.\nTeroristi su pretili da će Mundijal biti jedna od njihovih meta, a Rusiju su pritiskali i sa drugih strana otužujući je za korupciju, doping sportista uz podršku države, huliganizam, rasizam, netoleranciju prema LGBT populaciji, aneksiju Krima, pa čak i za sistematsko ubijanje pasa u gradovima gde se grade stadioni i gde će se igrati utakmice Svetskog prvenstva.\nUlje na vatru dolivali su filmovi poput dokumentarca “Russia's Holigan Army”, koju je emitovao BBC, a u kojem jedan od huligana tvrdi “da su nerede na Evru u Francuskoj 2016. godine organizovale ruske vlasti”, te “da su među huliganima bili i pripadici specijalnih jedinica”. Ne može se, ipak, osporiti da Rusija ima ozbiljan problem sa huliganima i da će morati da uloži mnogo napora da bi gosti, među kojima će biti mnogo Engleza, bili što bezbedniji tokom trajanja Mundijala.\nZato će svaku utakmicu na prvenstvu obezbeđivati veliki broj policajaca, oklopnih vozila, a uvedene su visoke novčane kazne za učesnike sukoba u blizini stadiona. Tokom Kupa konfederacija isproban je novi sistem za kontrolu i praćenje huligana. Navijači će imati “Fan ID”, koji će pomoći policiji u identifikaciji, ali je pitanje koliko će to biti korisno kada su u pitanju domaći navijači, koji se sigurno neće “čekirati” kao posetioci Mundijala.\nNa utakmicama koje su prethodnih godina igrane na terenima u Rusiji bilo je problema sa rasizmom, a neki fudbaleri poput Jaje Turea, pozvali su tamnopute igrače da bojkotuju SP 2018. Problem domaćina je u tome što ni zvaničnici ne mogu da se slože oko definicije rasizma, pa dok jedni tvrde “da je stanje alarmantno”, drugi misle da “imitiranje majmunskih krika ne treba mešati sa rasizmom”.\nNa Prvenstvu u Rusiji neće igrati Sjedinjene Američke Države, prvi put posle 1986. godine, a oni koji veruju u teorije zavere doživeli su blamažu SAD kao namerno odustajanje. Jer mnogo je stvari trebalo da se poklopi da oni ne odu u Rusiju i sve se poklopilo. A, prva je bila da izgube od autsajdera Trinidada i Tobaga.\nMundijal u Rusiji mogao je da bude obeležen i još jednim skandalom, a to je bila pretnja FIFA da izbaci reprezentaciju Španije zbog mešanja politike u rad fudbaslkog saveza. Šansa je, naravno, bila na nivou statističke greške, ali je postojala i pretnja je bila javna.\nRusija će, ako ni po čemu drugom, biti upamćena po revoluciji u fudbalu, odnosno uvođenju video tehnologije (VAR). Pregledi će pomoći sudijama kod spornih golova, kaznenih udaraca, crvenog kartona.\nOd Srbije kao takmičara i Rusije kao organizatora prvo što svi očekuju jeste da ne budu na nivou skandala, intriga i tračeva. Sve preko toga je čist ćar.


Opširnije: Načini uklanjanja celulita Add new comment\nDatum kreiranja: utorak, 28 oktobar 2008 09:46\nObjavljeno utorak, 28 oktobar 2008 09:46\nOvaj problem je posebno izražen kod žena i predstavlja funkcionalan i estetski problem. Celulit se stvara u vezivnom tkivu. Ta materija (koja nije svuda iste debljine) daje ženskom telu obline. Kada je u područjima sklonim celulitu usporen process eliminisanja štetnih materija i nagomilavaju se voda i otpadne materije, dolazi i do debljanja vezivnog tkiva, a time do stvaranja nepokretnih džepova koji liče na narandžinu koru.\n- nedovoljno kretanja (što sprečava optimalnu cirkulaciju, narušava metabolizam i onemogućava osvežavanje organizma intenzivnim disanjem i znojenjem\nPriuštite vašem organizmu redovno čišćenje od zadržanih toksina. Urinarni trakt oslobodićete povremenim konzumiranjem čajeva od peteljki trešanja, kukuruzne svile, peršuna, a možete koristiti i zeleni čaj, ali ne više od 3 šolje dnevno. Ukoliko patite od zatvora koji je čest kod ovog problema, koristite prirodne laksative koji će vam pomoći (suve šljive, pšenične klice, mekinje, masaža stomaka, vežbe itd.) izbegavajte sintetičke lekove. Omogućite vašem organizmu dovoljno kiseonika dubokim disanjem ukoliko je moguce u prirodi. Dozvolite koži da se znoji - postoji toliko prirodnih načina.\nDatum kreiranja: utorak, 28 oktobar 2008 09:37\nObjavljeno utorak, 28 oktobar 2008 09:37\nCelulitis je posebno stanje vezivnog tkiva, koža zahvacenog predela je bolna i pod prstima pucketa , a zapažaju se i cvorici, bolni spontano na dodir. Kod tzv narandžine kože na butinama ili na vratu dolazi do oštecenja celijskog tkiva u dubljim slojevima. Celulit je materija poput želatina, sastavljana od masnoce, vode i toksina, uglavljenih u nepokretnim "džepovima" neposredno ispod kože. Ti džepovi deluju poput sundjera koji može da apsorbuje velike kolicine vode, naduvati se i naduti, što prouzrokuje smežuravanje i mlitavost koja se vidi.Zbijeni delovi masti vezivnog tkiva koji prate celulitis razvlace i olabavljuju vezivno tkivo i fibrozne trake koje idu od površine u dublje slojeve, dajuci na taj nacin koži poseban izgled. Lecenje celulitisa se vrši putem masaža, razbijanja masnih naslaga, eventualno hormonalnim lecenjem, kao i termalnim lecenjem. Ako želite da proverite imate li celulit postoji jednostavan, nepogrešiv nacin: prignjecite tkivo palcem i kažiprstom ili dlanovima; ako postoji celulit, koža se smežura i izgleda kao kora od pomorandže, gde postoji i karakteristicna osetljivost. Kada celulit uznapreduje, smežuranja se primecuju i bez pritiska.


Dušan Lalić, Generali Osiguranje Srbija a.d.o.: Nećemo se vraćati na staro\nDušan Lalić, predsednik Odbora za finansijske usluge Saveta stranih investitora (Generali Osiguranje Srbija a.d.o.)\nNećemo se vraćati na staro\nPodržavamo napore Vlade Srbije u suzbijanju nelegalne trgovine i predlažemo formiranje posebnog odeljenja Tužilaštva koje bi bilo nadležno za akcizne proizvode\nSiva ekonomija i njen negativan uticaj snažno pogađaju sve aktere u društvu, celokupnu ekonomiju, a posebno državni budžet, što za posledicu ima pogoršanje investicione klime, stvaranje neravnomernih uslova na tržištu, kao i smanjenje planiranih prihoda i ulaganja u zapošljavanje i razvoj.\nOdlivanje sredstava u nelegalne tokove sprečava državu da ostvari sve svoje socijalne i razvojne planove i potrebe, što se naročito negativno odražava tokom kriznih situacija kakva je trenutno zabeležena u celom svetu usled pandemije izazvane virusom kovid-19.\nProblem sive ekonomije se ne može iskoreniti ad hoc merama i pojedinačnim aktivnostima, već je neophodan sistemski pristup u rešavanju ovog pitanja, na kome članice FIC-a uporno insistiraju. Vlada Srbije je prethodne godine zvanično proglasila godinama borbe protiv sive ekonomije i time naglasila prioritetni karakter i značaj ovog problema, što je svakako pozitivan trend koji mora biti praćen konkretnim akcijama i rezultatima.\nProtekli period su obeležili vidljivi pozitivni pomaci na sistemskom unapređenju kontrole nelegalne trgovine i to pre svega kroz kroz usvajanje i implementaciju mera novog Akcionog plana za sprovođenje Nacionalnog programa za suzbijanje sive ekonomije za period od 2019. do 2020. godine.\nU skladu sa predviđenim merama za unapređenje sistema inspekcijskog nadzora, pripremljena je Funkcionalna analiza kapaciteta republičkih inspekcija kojom je identifikovana jasna potreba i predviđeno angažovanje više od 1.200 inspektora do kraja naredne godine. Prošireno je korišćenje informacionog sistema E-inspektor, priključivanjem većine republičkih inspekcija u zemlji. Jako bitna novina je da je započela implementacija jedinstvenog kontakt-centra za inspekcijski nadzor za građane i privredu.\nUvođenje novog sistema naplate putem onlajn fiskalnih kasa može biti od velike pomoći u cilju stimulisanja povećanja legalnih transakcija u privredi\nMere u oblasti politike akciznih proizvoda, pre svega duvana, nafte i kafe, među najosetljivijima su s obzirom na to da se na takvim proizvodima ostvaruju najveće razlike u cenama između legalnog i nelegalnog tržišta, a državni budžet najviše gubi na poreskim prihodima.\nProdaja duvana i duvanskih proizvoda je jedna od oblasti gde je primetan snažan uticaj ilegalnog tržišta. Prema podacima MUP-a, tokom 2019. godine zaplenjeno je 89 tona rezanog duvana i duvana u listu (gotovo 70 tona više nego prethodne godine) i preko 100.000 bokseva cigareta. Zbog navedenog podržavamo napore Vlade Srbije u suzbijanju nelegalne trgovine i predlažemo formiranje posebnog odeljenja Tužilaštva koje bi bilo nadležno za akcizne proizvode.\nPored brojnih pozitivnih trendova, i dalje se suočavamo sa dosta nerešenih problema.\nIako je Vlada usvojila Zaključak koji predviđa harmonizaciju 78 sektorskih zakona sa Zakonom o inspekcijskom nadzoru, do toga još nije došlo, a u oblasti parafiskala, elektronski registar i portal sa važećim naknadama za korišćenje javnih dobara takođe nije uveden.\nU cilju stimulisanja povećanja legalnih transakcija u privredi, smatramo da uvođenje novog sistema naplate putem onlajn fiskalnih kasa može biti od velike pomoći.\nČlanice FIC-a insistiraju na prioritetnom nastavku sprovođenja Nacionalnog programa za suzbijanje sive ekonomije, unapređenju uvoznih i izvoznih procedura, kao i specijalizaciji sudija za prekršaje u privredi, što će doprineti efikasnijem kažnjavanju prestupa i osnažiti preventivnu ulogu inspekcija.\nJedna od najbitnijih, ali ispostavilo se i najtežih promena do sada je obezbediti koordinisan rad državnih službi (inspekcije, MUP, tužilaštvo, sudstvo…). Kontinuiranom saradnjom sa odgovornom privredom i kroz edukaciju potrošača obezbediće se podizanje svesti o značaju suzbijanja sive ekonomije i ostvariti pozitivan efekat u svim segmentima društva i privrede.


Unapređenje uslova rada SO Arilje\nOvim projektom opština Arilje namerava da unapredi uslove rada Skupštine opštine Arilje i nastavi sa unapređenjem partnerstava sa civilnim i biznis sektorom. Skupština opštine predstavlja najviši organ vlasti u lokalnoj samoupravi i odluke iz svoje nadležnosti donosi na sednicama. Postojeća sala koja služi za održavanje sednica Skupštine opštine je neuslovna za korišćenje, tako da Skupština opštine svoje sednice održava u Sali privatnog motela, što svakako nije u skladu sa pozicijom koju ima najviši organ vlasti lokalne samouprave. Iz navedenih razloga nameravamo da adaptiramo postojeću salu kako bi predstavljala reprezentativno mesto za održavanje sednica Skupštine opštine.\nPored toga, namera nam je da se sala Skupštine opštine ponudi na korišćenje lokalnim nevladinim organizacijama, omladinskoj mreži i biznis sektoru kako bi opština Arilje nastavila sa unapređenjem parterstava koja su već uspostavljena sa ovim organizacijama.\nOpšti cilj kome projekat teži je stvaranje lokalne uprave koja je okrenuta ka potrebama zajednice i koja, uz jačanje partnerstva sa privrednim sektorom i civilnim društvom, stvara mogućnosti za razvoj opštine i poboljšanje kvaliteta života.\nUnapređeni uslovi rada Skupštine opštine Arilje\nUnapređena saradnja lokalne samouprave sa biznis sektorom i organizacijama civilnog društva.\nVrednost: 39.858 CHF\n14/08/2008 - CRDA projekti u Opštini Arilje - septembar 2001-2004


VAŽNO OBAVEŠTENJE CRVENO-BELIH PRED NAREDNU UTAKMICU Meč sa Kruševljanima ima SPECIJALAN značaj iz humanitarnih razloga\nFudbaleri Crvene zvezde u subotu, 8. decembra od 19 sati dočekuju ekipu Napretka iz Kruševca u okviru 20. kola Superlige Srbije i poznate su cene karata za taj meč koji će biti humanitarnog karaktera.\nKarte za ovu utakmicu prodaju se i putem interneta, kao i na blagajni stadiona „Rajko Mitić“, u petak od 10 do 16 časova, odnosno i na dan utakmice od 10 časova pa sve do početka meča, a saopštenje crveno-belih prenosimo u celosti.\n- Cena ulaznica za duel sa Napretkom je simbolična i iznosiće po 100 dinara za severnu, istočnu i zapadnu tribinu. Napominjemo da oni koji budu hteli na zapad i istok dođu nešto ranije na stadion, kako usled novog sistema ulaska na te dve tribine ne bi došlo do neplaniranog zastoja.\nIspunite tribine "Marakane" u što većem broju i dođite da obeležimo jesenju titulu u poslednjem meču domaćeg prvenstva na našem stadionu u 2018. godini, i momcima pružimo zasluženu podršku.\nTakođe, utakmica sa Kruševljanima biće odigrana na dan kada je Crvena zvezda, pre 27 godina, postala šampiona sveta, što je razlog više da publika dođe na stadion.\nZvezda je prva na tabeli Superlige sa 53 osvojena boda, devet više od drugoplasiranog Radničkog iz Niša, a 13 od večitog rivala.\nPodsetimo, u subotu će jedan šalter na blagajni Marakane prodavati karte i za meč omladinske Lige šampiona između Crvene zvezde i Čukaričkog, kao i u ponedeljak na istom mestu, dan pre susreta zakazanog na stadionu FK Čukarički, koji se igra u utorak od 16 sati - navodi se u klubu sa "Marakane".


Energyobserver - REGION/EU /AUTOR IGOR TODOROVIĆ / ŽIVOTNA SREDINA / ZAGAĐENOST VAZDUHA DOVELA GRČKU, BUGARSKU PRED SUD PRAVDE EU\n“Konkretno, Bugarska je sistematično i stalno neusklađena s graničnim vrednostima za praškaste materije kategorije PM10 i ne usvaja prikladne mere da skrati period njihovog prekoračenja što je više moguće. Da bi uskladila stanje s presudom, od Bugarske se očekuje da usvoji i primeni niz zakonodavnih i administrativnih mera”, saopštio je izvršni ogranak EU.\nU prijavi za Sud pravde EU, Evropska komisija je ukazala na “neke od najdrastičnijih prekoračenja” godišnjih i dnevnih graničnih vrednosti za PM10 među svim zemljama članicama. Bugarska se izjasnila da je većina mera u fazi pripreme i da će neke od njih biti primenjene tek 2024, piše u objavi.\n“Kumulativni uticaji postojećih i odobrenih planova i projekata unutar područja Natura 2000 su sistematski zanemarivani pri proceni uticaja novih planova i projekata. Tako je u mnogim slučajevima odobren razvoj događaja koji predstavlja pretnju ciljevima za očuvanje prirode”, stoji u izjavi.\nGrčka je takođe poslata na Sud pravde EU zbog toga što nije umanjila zagađenost vazduha u kategoriji PM10. “Grčka nije ispoštovala dnevne granične vrednosti za koncentraciju PM10, koje su pravno obavezujuće od 2005. godine. Grčka nije ispunila svoje obaveze da održi period prekoračenja najkraćim što je moguće i nije preduzela odgovarajuće mere za smanjenje koncentracija PM10 u solunskoj aglomeraciji”, piše u prijavi.


Gorenje povećava proizvodnju frižidera u Valjevu - Pluton Logistics\n29/06/2020 Milica Milosavljevic\tfabrika frižidera Valjevo, frižider, Gorenje, Gorenje Hisense, Gorenje Valjevo, izvoz, izvoz frižidera, izvoznici\nGorenje Valjevo će ove godine proizvesti 200.000 kombinovanih frižidera, a u narednoj godini 350.000, što je pun kapacipet, saopšteno je iz ove fabrike.\nProizvodnja nove generacije kombinovanih frižidera omogućena je uvođenjem nove tehnologije i novina u konceptu izrade aparata, što je doprinelo i povećanju kapaciteta i produktivnosti proizvodnje, navodi se u saopštenju.\nOsim prodaje u Srbiji, Gorenje izvozi i na mnogobrojna evropska tržišta – u Nemačku, Rusiju, Češku, Slovačku, Mađarsku, Dansku, Norvešku, Sloveniju, Austriju.\n– Zahvaljujući prošlogodišnjem proširenju kapaciteta i uvođenju nove proizvodne linije, čime smo postali centar rashladne tehnike kompanije Hisense Gorenje za celu Evropu, od sredine marta se u valjevskoj fabrici proizvodi nova generacija frižidera po najvišim svetskim standardima. Uz tehnologiju kompanije Hisense – lidera u proizvodnji elektronike i aparata za dom na azijskom tržištu, kao i kompetentnost naših zaposlenih, unapredili smo proces proizvodnje, što će nam omogućiti da proizvodimo još veći broj frižidera koji će zadovoljiti kriterijume i domaćih i evropskih potrošača – rekao je direktor fabrike Gorenje Valjevo Dejan Milutinović.\nSlovenačka kompanija Gorenje, koje je od 2018. godine u vlasništvu kineske Hisense Grupe, prvu fabriku u Srbiji otvorila je pre 14 godina upravo u Valjevu. Taj pogon sada zapošljava više od 1.600 ljudi i sarađuje sa oko 60 lokalnih dobavljača.\nFoto: Pixabay.com/difisher (Ilustracija)\n← PUTARINA U ŠVAJCARSKOJ: Uskoro nove cene za teretna vozila\nLuka Bar ZAPLENILA brodske topove vredne skoro 600.000 evra →\n„Afarak“ za 1 mil EUR preuzima deo „Magnohrom“-a


Beta 24. avgusta 2021. 10:50\nKompanija Rio Sava eksplorejšn (Rio Sava Exploration) pozvala je danas zainteresovane gradjane i organzacije da 26. avgusta učestvuju na Četvrtom otvorenom sastanku sa temom prerada jadarita u planiranom procesnom postrojenju.\n„Nakon sastanaka održanih u aprilu, junu i julu sa više od 200 učesnika, predstavnici kompanije Rio Sava, zajedno sa ekspertima naučnih institucija uključenih u projekat, na Četvrtom sastanku će učesnicima detaljno predstaviti tehnologiju prerade ruda u okviru kompanije Rio Tinto, tehnologiju prerade jadarita na projektu Jadar Lanac dodatnih vrednosti na projektu Jadar“, navodi se u saopštenju.\nDodaje se da je kompanija, s obzirom da je projekat Jadar jedna od najvećih grinfild (greenfield) investicija u zemlji, svesna da složenost i veličina projekta izazivaju pažnju i otvaraju pitanja o perspektivi lokalne zajednice, zaštiti okoline i koristima za lokalnu ekonomiju.\n„Zato smatramo da je naša dužnost da odgovorimo na sva pitanja u vezi sa projektom, uključujući i ona koja izazivaju najveću zabrinutost“, navodi se u saopštenju.\nSastanak će zbog epidemiološke situacije biti održan putem internet platforme Zoom 26. avgusta u 11 sati, a prijave najkasnije do srede 25. avgusta do devet sati.\nDarija Kisić Tepavčević: Zabeležen rast zapošljavanja u…


Dodik: Ljubav građana Srpske prema Srbiji, a ne formiranje nove države | Banjaluka.net\nDodik: Ljubav građana Srpske prema Srbiji, a ne formiranje nove države\nPredsjednik Republike Srpske Milorad Dodik rekao je da njegova izjava da će Srbija i Republika Srpska jednog dana biti “jedno” u državno-pravnom i političkom smislu, odražava osjećanje koje građani Srpske imaju prema Srbiji i da to ne znači formiranje nove države na Balkanu.\nDodik je naglasio da Republika Srpska voli i poštuje Srbiju, a time i Vojvodinu, navodeći da u Vojvodini živi mnogo ljudi porijeklom iz Republike Srpske, da postoji privredna saradnja, a i da je Vojvodina značajno pomogla Republiku Srpsku.\nPredsjednik Srpske je objasnio da se izjava o tome da će Srbija i Srpska jednog dana biti jedno, odnosi na osjećaj ljudi u Republici Srpskoj koji vole Srbiju, što predstavlja snažnu pretpostavku za dodatne integracije.\n– Republika Srpska voli Srbiju i ljudi u Republici Srpskoj se snažno identifikuju sa nacionalnim i državnim vrijednostima Srbije. Veze koje mi gradimo na najbolji način integrišu jedan narod koji se formalno nalazi u dvije države. Republiku Srpsku doživljavamo kao autentičan izraz naših nastojanja da tamo upravljamo svojim resursima i svojom sudbinom- rekao je sinoć Dodik za Radio-televiziju Vojvodine.\nUpitan šta misli o tvrdnjama da će Srbija morati da prođe proces priznavanja Kosova, Dodik je rekao da pretpostavlja da će to biti postavljeno kao uslov evrointegracija.\n– Pretpostavljam da će zbog onoga što je iz percepcije Evrope Srbija dobro uradila na evropskom putu, ti uslovi koji su dosta problematični, vjerovatno ostati da se rješavaju pri kraju- rekao je Dodik.\nPredsjednik Srpske ocijenio je da Evropa na pitanju Kosova uporno ponižava i Srbiju kao državu i Srbe kao naciju.\nDodik je podsjetio da je Republika Srpska rekla da na putu evrointegracija ne želi da gubi autonomiju i istakao da nije pobornik ideje da je EU jedina alternativa.


Džihadisti koje podržava Amerika mogu obarati putničke avione? - 17.04.2016, Sputnik Srbija\nDžihadisti koje podržava Amerika mogu obarati putničke avione?\nPutničkim avionima preti opasnost od sirijskih džihadista, naoružanih prenosivim zemlja-vazduh raketama (MANPADS), koje su dobijene direktnim ili indirektnim... 17.04.2016, Sputnik Srbija\nvesti, svet, sirija, daeš, nusra front\n19:59 17.04.2016 (Osveženo: 20:07 17.04.2016)\n© REUTERS / Khalil AshawiČlanovi Al Kaide Nusra fronta u južnom selu blizu Idliba\nPutničkim avionima preti opasnost od sirijskih džihadista, naoružanih prenosivim zemlja-vazduh raketama (MANPADS), koje su dobijene direktnim ili indirektnim putem od SAD ili bliskoistočnih saveznika terorista, navodi azijski portal „Azija tajms“.\nPortal navodi „da su pojedine grupe džihadista koje podržavaju SAD“, opremljene raketama MANPADS, koje su proizvedene u toj zemlji.\nBrigada „Al Hamse“, koju, kako navodi portal, podržavaju SAD i Turska, navodno je postavila fotografije, na kojima se vidi nova nabavka raketi, dok je grupa Ahrah eal Šam objavila snimak na kojem je prikazan napad sa zemlje raketom MANPADS na sirijski avion Su-22 na jugu Alepa.\nPredlog u EU: Podela terorista na opasne i korisne\n17 April 2016, 19:14\n„Azija tajms“ podseća da je još u februaru saudijski ministar spoljnih poslova Abdel el Džubeira rekao za nemački magazin „Špigl“ da će Rijad isporučiti rakete MANPADS u Siriju u cilju pružanja pomoći džihadistima.\n„Verujemo da će uvođenje raketa zemlja-vazduh u Siriji promeniti ravnotežu snaga na terenu, kao što su i rakete zemlja-vazduh u Avganistanu promenile ravnotežu snaga“, naveo je on.\nSAD su zvanično saopštile da je „podvučena crvena linija protiv isporuke protivavionskih raketa takvim grupama iz straha da bi mogle biti korišćene protiv putničkih aviona ili američkih vojnih letilica“.\nMagazin „Tajms“ je, međutim, objavio 2014. godine da Bela kuća razmatra isporuku raketa MANPADS opoziciji sirijskog predsednika Bašara el Asada.\nUkoliko se ispostavi da ogranci Al Kaide u Siriji zaista poseduju rakete MANPADS, to bi značilo ostvarivanje onog što je bivši direktor CIA Dejvid Petreus nazvao „našom najvećom noćnom morom“, ocenjuje portal.\nTe rakete bi mogle da „urade mnogo više od samo poboljšanja vojnih kapaciteta terorističkih grupa za izvođenje napada u budućnosti“, navodi „Azija tajms“.\nSirijske Kurde ubijaju američkim oružjem\n20 Februar 2016, 11:55\nAmerički institut za strategijske analize RAND objavio je još 2005. godine studiju u kojoj je upozorio da ukoliko bi džihadisti oborili putnički avion, to bi dovelo do privremenog zaustavljanja avionskog saobraćaja širom sveta i nanelo štetu svetskoj ekonomiji u iznosu od 15 milijardi dolara.\nKao mogući odgovor putničke avio-industrije na potencijalno nove pretnje, azijski portal navodi opremanje putničkih aviona protivraketnim sistemima kao što je to uradila izraelska nacionalna kompanija El Al.\nAmerička vlada i američke avio-kompanije planirale su da uvedu kontramere u svoje putničke avione, ali su odustale zbog prevelikih troškova i relativno niskog rizika od napada na domaćem tlu tim raketama.